**HELYI MINTANTANTERV**

**a technikum Szkt. 20. § (3) bekezdése szerinti kizárólag érettségi vizsgára felkészítő képzéséhez**

***Magyar nyelv és irodalom***

***tantárgy***

**Bevezetés**

A magyar nyelv és irodalom tantárgy tanítása és tanulása különösen alkalmas a társadalom közösen vallott értékeinek közvetítésére. Tartalommal tölti meg és erősíti a nyelvi és kulturális identitást, a nemzeti önazonosságot, felkelti a megnyilatkozás iránti igényt, erősíti az etikai és erkölcsi ítélőképességet, elősegíti más kultúrák megismerését.

**Célok és feladatok**

Az anyanyelvi nevelés alapvető feladata a nyelv, mint változó rendszer megismerése, illetve a nyelvi kompetencia fejlesztése annak érdekében, hogy a képzésben részt vevők életkoruknak megfelelő szinten birtokolják a szóbeli és írásbeli kommunikáció eszköztárát, képessé váljanak azok funkcionális elemzésére, gyakorlati alkalmazására. Így segítve és megalapozva a képzésben részt vevők önálló ismeretszerzését, tanulását, valamint a velük szoros összefüggésben levő differenciált gondolkodást, az élethosszig tartó tanulás képességét és igényét.

Az egyén folyamatosan fejlődő szövegértési és -alkotási tudása teszi lehetővé, hogy önállóan, illetve másokkal együttműködve képes legyen a verbális és nem verbális kommunikáció kódjainak, kapcsolatainak, tényezőinek azonosítására, tudatos alkalmazására, a különböző szövegek megértésére, elemzésére, kritikai feldolgozására. Mindezek birtokában alkalmassá válik a másodlagos, átvitt kifejezésmódból adódó jelentések felismerésére, reflexiójára és arra, hogy saját szövegek alkotása során maga is éljen velük. A szövegek önálló megalkotásában képes megfelelni a beszédhelyzetet, a hallgatóságot figyelembe vevő, az alkotói szándékból, az olvasók igényeiből, továbbá a különféle szövegműfajok normáiból fakadó erkölcsi, esztétikai és kulturális elvárásoknak.

Az anyanyelvi nevelés feladata, hogy tudatosítsa a résztvevőkben: a nyelv változó, fejlődő rendszer, eszközszerű használata elengedhetetlen a világról való tudás megszerzéséhez és a hatékony kifejezőképesség fejlesztéséhez. A nyelvi rendszer nem értelmezhető a beszélőtől független létező jelenségként, a nyelvi jelentés a nyelv szóbeli és írásos működése során jön létre.

Az anyanyelvi nevelés feladata, hogy fejlessze a különféle formában megjelenő (szóbeli, nyomtatott, elektronikus stb.) szövegek megértését, alkotását, a helyzetnek megfelelő kifejezés képességét, a különféle szóbeli és írásos információk célirányos és kritikus használatát, kiválasztását, újrarendezését. Feladata továbbá, hogy tudatosítsa és rendszerezze a korábban megszerzett tudást a nyelv társas, társadalmi szerepéről, a nyelv és gondolkodás viszonyáról, az anyanyelv jelenbeli és múltbeli változásairól, más nyelvekkel való azonosságairól és különbözőségeiről.

A középiskolát végzettektől elvárt nyelvi kultúra magában foglalja a beszédértés, a beszéd, a szövegértés és a szövegalkotás képességét és mindezek minőségi alkalmazását a szóbeli és írásbeli megnyilatkozások különféle élethelyzeteiben. (Ideértve a hangzó és írott szövegek mellett az audiovizuális közlés és az információs társadalom különféle jelenségeinek ismeretét, megértését, készségszintű gyakorlati alkalmazását.) A magyar nyelv és irodalom tantárgy a tartósan elfogadott értékekkel szerves egységben, párhuzamosan közvetíti a jelenben alakuló, változó nyelvi és irodalmi kultúrát. Értékközvetítő feladatát a magyar nyelv és irodalomtanítás akkor tölti be, ha hiteles kérdések és válaszok megfogalmazásával, motiváló befogadási, kifejezési helyzetek teremtésével reagál a képzésben résztvevők mindennapi életvilágára, önkifejezési, értelmezési problémáira és érzelmi-gondolati felismeréseire egyaránt.

Az irodalmi művekkel folytatott aktív párbeszéd révén jön létre a kapcsolat a múlt, a jelen és a jövő között. A jelentős művek szembesítik a befogadót az élet alapvető kérdéseivel, biztosítva a kultúra folytonosságát, folyamatos megújulását. Segítenek az emberi és társadalmi problémák megértésében, átélésében, a saját és más kultúrák megismerésében, az én és a másik közötti azonosság és különbség megfogalmazásában, tiszteletében. Az irodalmi alkotások fejlesztik az emlékezetet, az élmények feldolgozásának és megőrzésének képességét, hozzájárulnak ahhoz, hogy a képzésben résztvevőkben megteremtődjék a hagyomány elfogadásának és alakításának párhuzamos igénye.

Az irodalmi nevelés kitüntetett feladata az olvasási kedv felkeltése és megerősítése, az irodalomnak, mint művészetnek, mint az emberi kommunikáció sajátos formájának megszerettetése, közlésformáinak, kifejezési módjainak élményteremtő megismertetése. Az így megszerzett tudás lehetőséget teremt az ön- és emberismeret, a képzelet, a kreativitás és a kritikai gondolkodás fejlesztésére, miközben a résztvevők megismerik a sokoldalú és többjelentésű hagyomány fogalmát, a nyelvi és művészi konvenciókat. Az irodalomtanítás feladata, hogy a művészet hatása révén kreatív érzelmeket, gondolatokat, intenzív élményeket közvetítsen, a megbeszélés, a szóbeli és írásbeli szövegalkotás révén pedig az önkifejezés és a másik meghallgatásának társas élményéhez juttassa a résztvevőket.

Az irodalmi műveltség elsajátítása által a képzésben résztvevők mindenfajta szövegnek pontosabb értőivé válhatnak. Átélhetnek, megismerhetnek, sőt saját élményeiken, reflexióikon átszűrve meg is érthetnek olyan élethelyzeteket, érzelmeket, döntési szituációkat, erkölcsi dilemmákat, megoldási mintákat, magatartásformákat, értékeket, eszméket és gondolatokat, amelyek a saját életükben is érvényesíthetők. Együtt érzővé válhatnak más magatartások, életformák, szociális helyzetek, gondolatmenetek, világlátások, meggyőződések iránt. Megtapasztalhatják és alkotó módon megismerhetik a nyelv kifejező lehetőségeit, ezáltal az anyanyelv szépsége mellett az önkifejezés, a szóbeli és írásbeli problémamegoldás átélt élményével gazdagodhatnak. Megszerezhetik azt a műveltségi anyagot, amely a magyar és az európai kultúra hivatkozási alapja. Megismerhetnek más alternatívát a tömegkultúra (populáris regiszter) mellett, vagy éppen a tömegkultúra jelenségeinek differenciáltabb befogadására, alkalmazására lesznek képesek. Igényesebbé válhatnak abban, hogyan tegyenek föl kérdéseket, mennyire mélyen és pontosan fogalmazzanak meg problémákat.

A magyar nyelv és irodalom tantárgy révén közvetített fogalmi műveltség felépítésében folyamatos tevékenység a fogalmi gondolkodás fejlesztése. A fogalmakkal kapcsolatos tudás folyamatos bővítése és elmélyítése az értelmes tanulás egyik összetevője.

A magyar nyelv és irodalom műveltségterület tartalmai hozzájárulnak a résztvevők lelki-érzelmi nevelődéshez. Az irodalmi olvasmányok, élmények belső tartalékok is, fejlesztik az önismeretet, a valóságismeretet, összességükben az élet értékét sugallják. A tantárgy tehát nem a konkrét egészségfejlesztési ismeretekkel, inkább az egészségmegőrzéshez szükséges attitűdök kialakításával járulhat hozzá a mindenkori ifjú nemzedékek jóllétéhez.

Az emberi kapcsolatok mikrotörténéseinek, a kapcsolatok szociális tartalmainak érzékelése, felfogása, értékelése fejleszti a szociális érzékenységet, az irodalmi művek révén megismert különféle alkatok, magatartásformák pedig támogatják az erkölcsi ítélőképességet. Az értékkeresés, az értékválság folyamatának megfigyelése, értelmezése módot ad az együttérzés, az önismeret és az erkölcsi tudatosság elmélyítéséhez.

A nyelvi, irodalmi tanulmányaik révén a résztvevők képessé válnak annak bemutatására, másokkal való megosztására, hogyan hordozzák és fejezik ki a magyar és a világirodalom alkotói különböző korok és emberek tapasztalatit, élményeit, gondolatait, erkölcsi megfontolásait. Mindez hatékonyan támogatja nyelvi és kulturális kötődések alakulását, megerősödését.

Az irodalmi alkotásokban fölmutatott változatos emberi életsorsok növelik a valóságismeretet, több szempontból elemezhető modelleket mutatnak, hozzásegítve a résztvevőket sokféle emberi életút, életpálya megismeréséhez, ezáltal is támogatva a saját életükkel, további tanulmányaikkal kapcsolatos felelős döntéseiket.

A magyar nyelv és irodalomtanítás sajátos célja, hogy a résztvevők éljenek meg, szerezzenek tapasztalatot különböző tevékenységekben, az egyéni feladatvállalásban, anyaggyűjtésben és előadásban, a kooperatív tanulás helyzeteiben (pármunkában, csoportmunkában), dramatikus játékban, különböző szövegértelmezési eljárások alkalmazásában. Mindez jelentősen fejleszti tanulási képességeiket, ezáltal támogatja középiskolai tanulmányaik sikerességét is. Szövegértési és szövegalkotási tudásuk alkalmazása minden tantárgyban érvényes és alkalmazható.

A fenntarthatóságra és környezettudatosságra nevelés természetes terepe a szövegértő olvasás fejlesztéséhez felkínált, ebben alkalmazott szöveganyag, elsősorban az ismeretterjesztő és a dokumentum típusú szövegek feldolgozása révén. Az érvelés, a vita tanításában-tanulásában is van motiváló ereje, ha ilyen össztársadalmi érdekeltségű, ugyanakkor az egyén mindennapjaiban is releváns témákat érintünk. Az irodalmi olvasmányok ember és természet sokféle viszonyát mutatják fel, ezek megbeszélése, tanulmányozása hozzásegíthet a természeti és a teremtett környezethez való tudatos viszony kialakításához.

A kritikus fogyasztói magatartásra való nevelés természetes területe a szövegértés. Több nyelvi témakör kínál módot például a reklámnyelv, a reklámhatás kritikus nyelvi elemzésére, az információk helyes értékelésére, a manipuláció felismerésére.

A tantárgy azzal is számol, hogy az elektronikus információhordozók, a világháló térhódításának és napi használatának közegében működik. E kihívás ugyanis jelentősen alakítja az anyanyelvi kultúrát és hat az irodalomolvasás szellemi jelentőségére. A digitális kultúrát és a hatékony önálló tanulást egyaránt fejlesztik az önálló adatgyűjtés módszerei, a könyvtári szolgáltatások, katalógusok, bibliográfiák használata mellett az internet kínálta lehetőségek alkalmazása. A tantárgy kínálta lehetőség és feladat is egyúttal a megfelelő információk kiválasztása, rendszerezése, egyszerűbb bibliográfia, forrásjegyzék összeállítása, az információfeldolgozás, az idézés technikai szabályainak, etikai normáinak ismerete és alkalmazása. Így a magyar nyelv és irodalom kiemelt befogadó tantárgya a könyvtárhasználat tanításának.

**ELSŐ ÉV**

**TANULÁSI EREDMÉNYEK AZ ELSŐ ÉV VÉGÉRE**

Az első év tananyagának tanulása hozzájárul ahhoz, hogy a képzésben résztvevő a nevelési-oktatási szakasz végére:

– felismeri és tudatosítja, hogy az irodalomolvasás érzelmi, gondolati, erkölcsi és esztétikai élmények forrása;

– képes az alapvető emberi magatartásformák felismerésére, ezek megvitatása révén az erkölcsi és esztétikai érzéke fejlődik;

– az irodalmi alapműveltsége gazdagodik;

– felismeri és elkülöníti a műnemeket, illetve a műnemekhez tartozó műfajokat, a motívumokat befogadja, értelmezi;

– a művek értelmezésében felhasználja irodalmi és művészeti, történelmi, művelődéstörténeti ismereteit;

– az irodalmi művek értelmezése során figyelembe veszi a művek keletkezéstörténeti hátterét;

– tanári segítséggel az epikai és drámai művekben értelmezi a cselekményszálak, a szerkezet, az időszerkezet (lineáris, nem lineáris), a helyszínek és a jellemek összefüggéseit;

– a drámai mű értelmezésében alkalmazza az általa tanult drámaelméleti és drámatörténeti fogalmakat (pl. konfliktusos dráma);

– a lírai mű értelmezésében alkalmazza az általa tanult líraelméleti és líratörténeti fogalmakat (pl. lírai én, beszédhelyzetek, ars poetica, szereplíra);

– különböző megjelenésű, típusú, műfajú, korú szövegeket olvas, értelmez, önállóanvázlatot készít;

– összefüggő szóbeli szöveg (előadás, megbeszélés, vita) alapján önállóan vázlatot készít;

– ismeri a tanult tantárgy tudományos szakszókincsét, azokat a beszédhelyzetnek megfelelően használja;

– megadott szempontrendszer alapján szóbeli feleletet készít;

– képes eltérő műfajú szóbeli szövegek alkotására: pl. felelet, kiselőadás;

– az írásbeli szövegalkotáskor alkalmazza a tanult szerkesztési, stilisztikai ismereteket és a helyesírási szabályokat;

- képes tudásanyagának megfogalmazására, előadására a magyar- és a világirodalom kiemelkedő alkotóiról, az olvasott, feldolgozott művekről;

- be tudja mutatni a tanult stíluskorszakok, irányzatok sajátosságait;

- képes a feldolgozott epikai, lírai és drámai művek főbb jellemzőinek bemutatására, a művek jelentésének, erkölcsi tartalmának tárgyszerű, lényegre törő ismertetésére, értelmezésére;

- képes összekapcsolni irodalmi műveket különböző szempontok alapján (motívumok, történelmi, erkölcsi kérdésfelvetések, művek és parafrázisaik);

- képes a tantárgyhoz kapcsolódó fogalmakkal bemutatni a lírai művek hangulati és hangnemi sajátosságait, a művek verstani felépítését;

- képes memoriterek szöveghű tolmácsolására a szövegfonetikai eszközök helyes alkalmazásával, tudatos szövegmondással;

- hosszabb terjedelmű szöveg alapján többszintű vázlatot vagy részletes gondolattérképet készít;

- képes azonosítani a szöveg szerkezeti elemeit, és figyelembe veszi azok funkcióit a szöveg értelmezésekor;

- tudja alkalmazni az irodalmi alkotások műfaji természetének megfelelő szövegfeldolgozási eljárásokat, megközelítési módokat;

- képes órai eszmecserében, vitában, érvelésben az irodalmi művekben megjelenő álláspontok azonosítására, követésére, megvitatására, összehasonlítására, eltérő vélemények megértésére, saját véleménye újrafogalmazására;

- ismeri a tanult tantárgyak, tudományágak szakszókincsét, azokat a beszédhelyzetnek megfelelően használja;

- képes eltérő műfajú szóbeli szövegek alkotására: felelet, kiselőadás, hozzászólás, felszólalás, esszé;

- a tanult szövegtípusoknak megfelelő tartalommal és szerkezettel önállóan alkot különféle írásbeli szövegeket;

- a környező világ jelenségeiről, szövegekről, műalkotásokról véleményt alkot, és azt érvekkel támasztja alá.

**TÉMAKÖRÖK ÓRASZÁMA**

|  |  |  |
| --- | --- | --- |
| **Témakör neve** | **Javasolt óraszám**  **2 óra/hét** | **Javasolt óraszám**  **3 óra/hét** |
| **Bevezetés az irodalomba – művészet, irodalom** | **1** | **2** |
| **Az irodalom ősi formái. Mágia, mítosz, mitológia** | **3** | **3** |
| **A görög irodalom** | **6** | **9** |
| **A római irodalom** | **2** | **2** |
| **A Biblia, mint kulturális kód** | **6** | **10** |
| **A középkor irodalma** | **4** | **5** |
| **A reneszánsz irodalma** | **8** | **12** |
| **A barokk és a rokokó irodalma** | **5** | **5** |
| **A felvilágosodás irodalma:**  **- az európai felvilágosodás**  **- a felvilágosodás korának magyar irodalma**  **- a klasszicizmus és a kora romantika a magyar irodalomban** | **14** | **20** |
| **A romantika irodalma** | **6** | **10** |
| **Életművek a magyar romantika irodalmából I.**  **- Vörösmarty Mihály**  **- Petőfi Sándor**  **- Jókai Mór** | **17** | **32** |
| **Órák száma összesen** | **72** | **108** |

**A helyi tanterv témakörei és óraszámai**

|  |  |  |
| --- | --- | --- |
| **Témakör:**  **Bevezetés az irodalomba – művészet, irodalom. Az irodalom ősi formái. Mágia, mítosz, mitológia** | **Tervezett óraszám**  **4** | **Tervezett óraszám**  **5** |
| **Az irodalom és hatása**:  pl. Karinthy Frigyes: A cirkusz | - | 1 |
| **Műnem-műfaji rendszer** | 1 | 1 |
| **A görög mitológia**:  pl. a világ születése; istenek születése és harca; istenek nemzedékei, világkorszakok; az ember teremtése; az olimposzi istenek;  A görög mitológia híres történetei (Hermész, Dionüszosz, Héraklész tettei, Daidalosz és Ikarosz, Thészeusz és Ariadné, a Minótaurosz) | 3 | 3 |

**FEJLESZTÉSI FELADATOK ÉS ISMERETEK**

- változatos verses és prózai alkotások, szövegrészletek olvasása, közös értelmezése;

- szerző, előadó, terjesztő és befogadó változó viszonyrendszere: a művészetben való

részvétel lehetőségei;

– mítoszok kulturális jelentőségének megértése;

– mítosz- és hőstípusok megkülönböztetése, felismerése;

– az archaikus, mitikus világkép és a kortárs világkép viszonyának mérlegelése;

– az alapvető emberi magatartásformák felismerése és azonosítása a mitológiai történetekben és eposzokban;

- a vándormotívumok meg- és felismerése pl. vízözön, örök élet utáni vágy

– irodalmi alapformák, műnemek, műfajok és motívumok megismerése

– a történetmesélés formáinak elemzése, az elbeszélői nézőpontok és a narratív struktúra szerepének felismerése

– a görög kultúra máig tartó hatásának felismerése: pl. archetipikus helyzetek, mitológiai és irodalmi adaptációk, intertextualitás;

**FOGALMAK:**

művészet, szépirodalom, szórakoztató irodalom, irodalmi kommunikáció; szerző, alkotó, másoló, előadó, befogadó; befogadás, katarzis, műnem, epika, líra, dráma, műfaj, monda, elbeszélés, regény, elbeszélő költemény, dal, himnusz, óda, elégia, metafora, hasonlat, költői megformáltság, történet, lírai én, narrátor, beszélő, dialógus, monológszóbeliség, írásbeliség, sámánizmus, regös, táltos, világfa, antikvitás, mítosz, mitológia, eredetmítosz, pusztulásmítosz, archaikus világ, archetípus, politeizmus

|  |  |  |
| --- | --- | --- |
| **Témakör:**  **A görög irodalom** | **Tervezett óraszám**  **6** | **Tervezett óraszám**  **9** |
| **Homérosz:** Odüsszeia (részletek)/Iliász (részletek) | 2 | 3 |
| **A görög líra jellemzői, műfajok, időmértékes verselés:**  pl. Alkaiosz, Anakreon versein keresztül | 2 | 2 |
| **A görög dráma és színház története**  **Szophoklész**: Antigoné | 2 | 4 |

**FEJLESZTÉSI FELADATOK ÉS ISMERETEK**

- Részleteket megismerése a homéroszi eposzokból.

- Szemelvények megismerése a görög lírából.

- Az időmértékes verselés ismétlése.

- Az ókori görög színház és dráma jellemzőinek, valamint a színház- és drámatörténetre gyakorolt hatásának megismerése.

- A műelemző képesség fejlesztése, a hősök jellemzése, magatartásuk, konfliktusaik megértése.

- Magatartásformák, konfliktusok, értékek felismerése, szembesítése, a drámai művekben felvetett erkölcsi problémák megértése, mérlegelése.

- A tragikum és a komikum műfajformáló minőségének megértése.

**FOGALMAK**

eposz, eposzi kellékek: propozíció, invokáció, enumeráció, in medias res, deus ex machina, hexameter; dal, elégia, epigramma, himnusz, időmértékes verselés fogalmai, versláb, hexameter, pentameter, disztichon, cezúra, toposz, tragédia, komédia, dialógus, kar, monológ, hármas egység, akció, dikció, drámai szerkezet: expozíció, konfliktus, tetőpont, megoldás

|  |  |  |
| --- | --- | --- |
| **Témakör:**  **A római irodalom** | **Tervezett óraszám**  **2** | **Tervezett óraszám**  **2** |
| **A római líra jellemzői, műfajok, időmértékes verselés**:  pl. Catullus, Vergilius, Horatius versein keresztül | 2 | 2 |

**FEJLESZTÉSI FELADATOK ÉS ISMERETEK**

- A római irodalom műfajainak, témáinak, motívumainak jellemzői.

- A görög és római kultúra viszonyának értelmezése.

- A római kultúra máig tartó hatásának felismerése (mitológiai és irodalmi adaptációk, intertextualitás).

- Az időmértékes verselés gyakorlatának mélyítése.

**FOGALMAK**

imitáció, ekloga, episztola, horatiusi alapelvek, ars poetica

|  |  |  |
| --- | --- | --- |
| **Témakör:**  **A Biblia, mint kulturális kód** | **Tervezett óraszám**  **6** | **Tervezett óraszám**  **10** |
| Bevezetés: a Biblia felépítése, fordítások | 1 | 1 |
| **Az Ószövetség** (részletek):  pl. A teremtéstörténet, Káin és Ábel; A vízözön, Bábel tornya, József története, Mózes és a tízparancsolat, próféták, Jónás története, zsoltárok | 2 | 4 |
| **Újszövetség** (részletek):  pl. Máté evangéliuma; példabeszédek, pl. A tékozló fiú; a passió, Pál apostol „szeretethimnusza”; az Apokalipszis egy részlete. | 2 | 4 |
| *Számonkérés* | 1 | 1 |

**FEJLESZTÉSI FELADATOK ÉS ISMERETEK**

- A Biblia felépítésének tanulmányozása, a szöveghagyomány jellemzőinek és jelentőségének megértése.

- Szemelvények olvasása az Ó- és Újszövetségből: alapvető történetek, motívumok és műfajok megismerése.

- Háttérismeretek a Bibliához, mint az európai kultúra korokon és világnézeteken átívelő, alapvető kódjához.

- Kitekintés a bibliai történetek későbbi megjelenéseire az irodalomban és más művészeti ágakban.

- A bibliai hagyomány meghatározó jellege a szóbeli és írásos kultúrában: szókincsben, szólásokban, témákban, motívumokban.

- A Bibliához kapcsolódó ünnepek, hagyományok eredete, tartalma.

**FOGALMAK**

Biblia, Ószövetség, Újszövetség, Héber Biblia, zsidó vallás, kánon, kanonizáció, teremtéstörténet, pusztulástörténet, Tóra, Genesis, Exodus, zsoltár, próféta, kereszténység, evangélium, szinoptikusok, napkeleti bölcsek, apostol, példabeszéd, passió, kálvária, apokalipszis, Vulgata

|  |  |  |
| --- | --- | --- |
| **Témakör:**  **A középkor irodalma** | **Tervezett óraszám**  **4** | **Tervezett óraszám**  **5** |
| **Egyházi irodalom**:  Halotti beszéd és könyörgés, Ómagyar Mária-siralom | 1 | 2 |
| **Lovagi és udvari irodalom**  pl. Walter von der Vogelweide alkotásai | 1 | 1 |
| **Dante Alighieri**: Isteni színjáték – Pokol (részletek) | 1 | 1 |
| **A középkor világi irodalma**  pl. Villon: Nagy testamentum részletei | 1 | 1 |

**FEJLESZTÉSI FELADATOK ÉS ISMERETEK**

- Az irodalomtörténeti korszakolás sajátosságainak, nehézségeinek, céljainak megismerése, a korstílus fogalmának bevezetése.

- Szövegrészletek elemzése a középkor irodalmából az alábbi műfajok közül: vallomás, lovagi epika, legenda, himnusz.

- Az antikvitás középkorra tett hatásának felismerése (pl. Vergilius-Dante).

- Dante és Villon életműve jelentőségének megértése.

**FOGALMAK**

középkor, korstílus, művelődéstörténet, romanika, gótika, vallomás, legenda, rím, egyházi kultúra, lovagi kultúra, trubadúr, moralitás, vágánsköltészet, nyelvemlék, szövegemlék, gesta, krónika, intelem, kódex, prédikáció, Pokol, Purgatórium, Paradicsom, emberiségköltemény/drámai költemény, allegória, szimbólum, tercina, balladaforma, oktáva, testamentum, haláltánc

|  |  |  |
| --- | --- | --- |
| **Témakör:**  **A reneszánsz irodalma** | **Tervezett óraszám**  **8** | **Tervezett óraszám**  **12** |
| **Az itáliai reneszánsz irodalom**:  Petrarca: Daloskönyv (egy-két szonett), Boccaccio: Dekameron  (egy novella) | 2 | 2 |
| **Janus Pannonius alkotói portréja; költészete, jellemző témái**, **műfajai**:  pl. Egy dunántúli mandulafáról,  Pannónia dicsérete,  Mars istenhez békességért,  Búcsú Váradtól | 2 | 3 |
| **Balassi Bálint alkotói portréja; költészete, költői tudatosság, az életmű néhány tematikus és formai jellemzője**:  pl. Egy katonaének,  Borivóknak való,  Hogy Júliára talála, így köszöne néki…  Adj már csendességet.. | 2 | 3 |
| **Az angol reneszánsz színház**  **Shakespeare: Rómeó és Júlia vagy Hamlet** | 2 | 4 |

**FEJLESZTÉSI FELADATOK ÉS ISMERETEK**

- A reneszánsz jelentősége.

- Petrarca-szonett megismerése.

- Janus Pannonius és Balassi Bálint műveinek olvasása és értelmezése.

- A reformáció kultúrtörténeti jelentőségének megismerése.

- Lírai beszédhelyzetek, szerepek, alapvető műfajok (dal, epigramma, óda, elégia) felelevenítése.

- A novella kialakulása, kezdete.

- A végzetszerűség és az egyéni felelősség dilemmája. Konfliktushelyzetek kezelésének módjai.

- A művekben felvetett erkölcsi problémák mérlegelő megítélése.

- A műelemző képesség fejlesztése, a hősök jellemzése, magatartásuk, konfliktusaik megértése.

- A műismereti tájékozottság, a kulturális emlékezet növelése (Shakespeare-szállóigék felidézése).

- A színházi kultúra alapvető változásai a görög színháztól a shakespeare-i színházig.

- A shakespeare-i dramaturgia és nyelvezet befogadása,

- Reflektálás Shakespeare drámaírói életművének, művészetének mai hatására.

**FOGALMAK**

reneszánsz, humanizmus, reformáció, szonett, novella, novellafüzér, anekdota, búcsúvers, dallamvers, szövegvers, Balassi-strófa, Balassa-kódex, hárompilléres versszerkezet, katonaének, virágmetafora, hármas színpad, a shakespeare-i dramaturgia, drámai műfajok, drámai szerkezet, drámai nyelv, drámai jellem

|  |  |  |
| --- | --- | --- |
| **Témakör:**  **A barokk és a rokokó irodalma** | **Tervezett óraszám**  **5** | **Tervezett óraszám**  **5** |
| Bevezetés | 1 | 1 |
| **Pázmány Péter** munkássága | 0,5 | 0,5 |
| **Mikes Kelemen** levelei | 0,5 | 0,5 |
| **Zrínyi Miklós** és a barokk eposz  Zrínyi Miklós: Szigeti veszedelem (részletek) | 2 | 2 |
| A kuruc-kor lírája | 1 | 1 |

**FEJLESZTÉSI FELADATOK ÉS ISMERETEK**

- Az irodalomtörténeti korszak történelmi, művelődéstörténeti hátterének, sajátosságainak tanulmányozása.

- A társadalmi, közösségi és egyéni konfliktusok megértése, a morális gondolkodásra és ítéletalkotásra való képesség fejlesztése.

- Tájékozottság a stíluskorszakokban, a stílus- és formaérzék fejlesztése: a barokk formajegyeinek, a világkép és műfajok, poétikai/retorikai megoldások összefüggéseinek megismertetése (az irodalmi művekben és más művészeti ágakban).

- A műfaji sajátosságok jelentéshordozó szerepének bemutatása.

- A szövegértés segítése.

**FOGALMAK**

barokk, katolikus megújulás (ellenreformáció), jezsuita, barokk eposz, barokk körmondat, pátosz, röpirat, fiktív levél, kuruc, labanc, bujdosóének, toborzó dal, kesergő, rokokó, emlékirat, intertextualitás, evokáció

|  |  |  |
| --- | --- | --- |
| **Témakör:**  **Az európai felvilágosodás** | **Tervezett óraszám**  **4** | **Tervezett óraszám**  **6** |
| **Az európai felvilágosodás irodalma**:  Jonathan Swift: Gulliver utazásai (részletek)  Voltaire: Candide (részletek)  **Johann Wolfgang von Goethe**: Faust I. (részletek) | 2 | 3 |
| **A francia klasszicista dráma**:  Molière: A fösvény vagy Tartuffe | 2 | 3 |

**FEJLESZTÉSI FELADATOK ÉS ISMERETEK**

- A felvilágosodás, mint mozgalom és mint eszmetörténeti irányzat.

- A felvilágosodás eszmerendszerében felvetett erkölcsi problémák. A szabadság eszményének különböző megközelítései.

- Az emberi magatartások sokféleségének belátása és felelős megítélése. Kötelesség és szenvedély, egyén és közösség viszonya.

- A klasszicista normatív esztétika sajátosságainak (műfaji hierarchia, szabályok) megértése, a korabeli elvárások és a dramaturgia összefüggésének felismertetése.

- A komikum műfajformáló minőségének és változatainak megértése.

- Műelemző képesség fejlesztése: egy mű részletes elemzése, a hősök jellemzése, magatartásuk, konfliktusaik értékelése.

**FOGALMAK**

felvilágosodás, klasszicizmus, szentimentalizmus, enciklopédia, racionalizmus, empirizmus, utaztató regény, tézisregény, „sziget regény”, szatíra, gúny, klasszicista dráma, rezonőr, weimari klasszika

|  |  |  |
| --- | --- | --- |
| **Témakör:**  **A felvilágosodás korának magyar irodalma, a klasszicizmus és a kora romantika a magyar irodalomban** | **Tervezett óraszám**  **10** | **Tervezett óraszám**  **14** |
| Bevezetés  Nyelvújítás, Bessenyei és Kazinczy | 1 | 1 |
| **Csokonai Vitéz Mihály** portréja; életművének műfaji, formai és  stiláris sokszínűsége:  Dorottya vagyis a dámák diadalma a fársángon (részletek)  Az estve  A boldogság  Tartózkodó kérelem  A Reményhez  Szerelemdal a csikóbőrös kulacshoz  A Magánossághoz | 2 | 3 |
| **Berzsenyi Dániel** portréja; jellemző műfajok, témák, életérzések költészetében:  A magyarokhoz I.  Osztályrészem  Közelítő tél  Levéltöredék barátnémhoz | 2 | 4 |
| **Kölcsey Ferenc** alkotói portréja; közéleti szerep, egyéni és közösségi sors:  Himnusz  Vanitatum vanitas  Zrínyi dala  Zrínyi második éneke  Nemzeti hagyományok (részletek)  Parainesis (részletek) | 2 | 3 |
| **Színház és dráma**:  **Katona József**: Bánk bán | 2 | 2 |
| *Számonkérés* | 1 | 1 |

**FEJLESZTÉSI FELADATOK ÉS ISMERETEK**

- Az európai és a magyar irodalom összekapcsolódásának felismerése által a nemzeti és az európai identitás erősítése.

- Az anyanyelv és az anyanyelvi kultúra fejlesztésére irányuló törekvések megbecsülése.

- A magyar nyelv ügyében született legfontosabb programok, értekezések gondolatainak; Kazinczy tevékenységének; a magyar felvilágosodás időszakának, irodalmi életének, néhány sajátosságának megismertetése; a nyelvújítási mozgalom jelentőségének tudatosítása.

- Jellemző stílusirányzatok, műfajok, verstípusok és versformák felismertetése Csokonai, Berzsenyi és Kölcsey műveiben.

- Lírai beszédhelyzetek, szerepek, alapvető műfajok (dal, epigramma, óda, elégia) felismertetése.

- A tragédiában megjelenített magánéleti és közéleti konfliktus értékelése.

- Érvelő képesség: álláspontok megismerése, összevetése, értékelése.

**FOGALMAK**

komikus vagy vígeposz, szentimentális levélregény, nyelvújítás, ortológusok, neológusok, stílusszintézis, piktúra, szentencia, anakreoni dalok, népies helyzetdal, negatív festés, herderi jóslat, nemzeti himnusz, értekezés, intelem, értékszembesítő és időszembesítő verstípus, szimultán/bimetrikus verselés, nemzeti identitás, közösségi értékrend, prófétai szerephelyzet, váteszköltő, vándorszínház, állandó színház, szerepkör, intrikus, naiva, késleltetés, intertextualitás

|  |  |  |
| --- | --- | --- |
| **Témakör:**  **A romantika irodalma** | **Tervezett óraszám**  **6** | **Tervezett óraszám**  **10** |
| Bevezetés | 1 | 1 |
| **Az angolszász romantika**:  pl. Sir Walter Scott: Ivanhoe (részletek) és  Edgar Allan Poe: A Morgue utcai kettős gyilkosság | 1 | 2 |
| **A francia romantika**:  Victor Hugo: A párizsi Notre-Dame (részletek) | 1 | 2 |
| **A német romantika**:  Heinrich Heine: Loreley | 1 | 2 |
| **Az orosz romantika**:  Alexandr Szergejevics Puskin: Anyegin (részletek) | 2 | 3 |

**FEJLESZTÉSI FELADATOK ÉS ISMERETEK**

- Eszmény és valóság viszonyának értelmezése.

- Embertípusok, életvezetési stratégiák, eszmei és erkölcsi törekvések értékelése.

- A romantika korstílus jellegének, jelentőségének, a romantika szemléleténekmegértetése.

- Felkészítés a stiláris és hangnemi összetettség, az irónia befogadására.

**FOGALMAK**

korstílus, romantika, verses regény, történelmi regény, bűnügyi történet, felesleges ember, műfajkeveredés, hangnemi kevertség, irónia

|  |  |  |
| --- | --- | --- |
| **Témakör:**  **A magyar romantika irodalma I.** | **Tervezett óraszám**  **17** | **Tervezett óraszám**  **30** |
| **Vörösmarty Mihály életműve**.  Pályaszakaszok (életérzések, költői magatartás), romantikus világlátás, tematika és képalkotás lírában és drámában.  Lírai alkotások:  Szózat  Gondolatok a könyvtárban  A merengőhöz  Az emberek  Előszó  A vén cigány  Drámai költemény:  Csongor és Tünde | 6 | 10 |
| **Petőfi Sándor életműve**.  Pályaszakaszok (életérzések, költői magatartás) és jellemző alkotások. A népi szemléletmód hatása; romantika és népiesség.  Lírai alkotások:  A négyökrös szekér  A bánat? egy nagy oceán  A természet vadvirága  Fa leszek, ha…  Reszket a bokor, mert…  Minek nevezzelek?  Egy gondolat bánt engemet  A puszta, télen vagy Kis-Kunság  A XIX. század költői  Fekete-piros dal  Epikus alkotások:  A helység kalapácsa (részlet)  Az apostol (részlet) | 6 | 10 |
| **Jókai Mór életműve**.  Pályaszakaszok, alkotásainak jellemzői, műfaji változatok az életművében; regényírói művészetének sajátosságai a romantikus prózaepika jegyében.  Elbeszélések:  A tengerszem tündére  A huszti beteglátogatók  Regények:  Az arany ember | 5 | 10 |

**FEJLESZTÉSI FELADATOK ÉS ISMERETEK**

- Az alkotók műveiben megjelenített egyéni és nemzeti sorsproblémák megértése és értékelése.

- A reformkor–nemzeti romantika–népiesség fogalmak tartalmának, szerepének és jelentőségének felismertetése.

- Vörösmarty, Petőfi és Jókai-művek befogadásának, értelmezésének elősegítése, jelentőségük megértése.

- Az életművek főbb témái és műfajainak megismerése.

- A lírai beszédmód változatainak értelmezése.

- A 19. század néhány jellemző elbeszélő műfajának és irányzatának áttekintése.

- Felkészítés önálló műértelmezés megírására.

**FOGALMAK**

rapszódia, drámai költemény, népiesség, életkép, zsánerkép, elbeszélő költemény, versciklus, helyzetdal, tájlíra, lírai realizmus, látomásköltészet, zsenikultusz, szigetutópia

**TEVÉKENYSÉGEK ÉS MUNKAFORMÁK**

- A tananyag típusához, illetve a tanított közösséghez, iskola programjához és technikai felszereltségéhez igazítva választ a tanár a különböző oktatási stratégiák közül.

- Az oktatási módszerek közül jellemző az előadás, a magyarázat, az elbeszélés és a házi feladatok.

- Számonkérések jellemző módja esszé és tesztek írása, műelemzések előkészítéseként gondolattérképek készítése. Irányított szempontok alapján szövegértési és szövegalkotási gyakorlatok összeállítása.

- A munkaformák közül a frontális osztálymunka használata mellett elsősorban a páros munka, a csoportmunka, az egyénre szabott munkaforma, projektmunka és a differenciált tananyag-feldolgozás alkalmazása.

- Lehetőség szerint kiemelt szerepet kapnak a digitális tananyagok, platformok, különösen az otthoni tananyagfeldolgozás és gyakorlás során

**KÖTELEZŐ OLVASMÁNYOK**

Homérosz: Odüsszeia (részletek)

Szophoklész: Antigoné

Biblia (részletek az Ószövetségből és az Újszövetségből

Dante Alighieri: Isteni színjáték – Pokol (részletek)

François Villon: A nagy testamentum (részletek)

Boccaccio: Dekameron, Első nap 3. novella

William Shakespeare: Romeo és Júlia vagy Hamlet, dán királyfi

Zrínyi Miklós: Szigeti veszedelem (részletek)

Mikes Kelemen: Törökországi levelek (1., 37., 112.)

Molière: A fösvény vagy Tartuffe

Katona József: Bánk bán

Vörösmarty Mihály: Csongor és Tünde

Petőfi Sándor: A helység kalapácsa (részlet)

Jókai Mór: A huszti beteglátogatók (novella)

Jókai Mór: Az arany ember

**MEMORITEREK**

Homérosz: Odüsszeia (részlet)

Anakreón: Gyűlölöm azt…

Catullus: Gyűlölök és szeretek

Halotti beszéd és könyörgés (részlet)

Ómagyar Mária-siralom (részlet)

Janus Pannonius: Pannónia dicsérete

Balassi Bálint: Egy katonaének (részlet)

Balassi Bálint: Adj már csendességet… (részlet)

Csokonai Vitéz Mihály: Tartózkodó kérelem (az általános iskolai memoriter felújítása)

Csokonai Vitéz Mihály: A Reményhez

Berzsenyi Dániel: A közelítő tél (1. versszak)

Berzsenyi Dániel: A magyarokhoz (I.) (1. versszak)

Berzsenyi Dániel: Osztályrészem (1. versszak)

Kölcsey Ferenc: Himnusz (az általános iskolai memoriter felújítása)

Kölcsey Ferenc: Zrínyi második éneke (részlet)

Vörösmarty Mihály: Szózat (az általános iskolai memoriter felújítása)

Vörösmarty Mihály: Gondolatok a könyvtárban (részlet)

Vörösmarty Mihály: Előszó (részlet)

Petőfi Sándor: A bánat? egy nagy oceán…

Petőfi Sándor: Fa leszek, ha…

Petőfi Sándor: A XIX. század költői (részlet)

**MÁSODIK ÉV**

**TANULÁSI EREDMÉNYEK A MÁSODIK ÉVBEN**

A témakör tanulása hozzájárul ahhoz, hogy a képzésben résztvevő:

– ismeri a XIX. század második felének, és a XX. század irodalmát;

– ismeri a megjelenő stílusirányzatokat, felismerje azok jellemzőit;

– ismeri a korszak neves világirodalmi alkotóit, egy-két művük alapján tudja őket bemutatni, a korszakban elhelyezni;

– ismeri a korszak magyar alkotóit, életművüket, főbb műveiket, felismeri szerepüket és jelentőségüket a magyar irodalom és a kultúra területén;

– felismeri, hogy a személyes sors és a történelem hat az irodalomra;

– az irodalmi mű értelmezése során figyelembe veszi a mű keletkezéstörténeti hátterét, a műhöz kapcsolható filozófiai, eszmetörténeti szempontokat is;

– tudja az ismert műveket a tanult szempontok alapján összefüggő szövegben elemezni szóban és írásban is;

– az irodalom különböző korszakaiból származó művekben a visszatérő témákat, motívumokat észleli, felismeri, képes összehasonlítani;

– tud ismeretlen művet önállóan elemezni (a tanult szempontok alapján);

– tud műelemző esszét írni ismert és ismeretlen műről;

– szóbeli megnyilatkozása kulturált, a helyzetnek megfelelő, összefüggő;

– a nyilvánosság előtt is képes kinyilvánítani a gondolatait;

– képes együttműködni társaival, ha a helyzet vagy feladat ezt kívánja;

– csoportban, közösségben feladatot vállal a saját képességeinek megfelelően;

– amit vállal, azt meg is csinálja;

– tiszteletben tartja mások nézeteit, kulturáltan, higgadtan képviseli a saját álláspontját;

– képes a magyar irodalomban és a világirodalomban megjelenő irodalmi témákat, stílusokat összehasonlítani, ezek összefüggéseit és különbségeit felismeri;

– összehasonlít egy adott irodalmi művet annak adaptációival (film, festmény, zenemű, animáció stb.), összehasonlításkor figyelembe veszi az adott művészeti ágak jellemző tulajdonságait;

– gondolatai, ismeretei kifejtésekor törekszik a pontos és szakszerű fogalmazásra, figyel a nyelvhelyességre, írásban a helyesírásra is

– epikai és drámai művekben önállóan értelmezi a cselekményszálak, a szerkezet, az időszerkezet (lineáris, nem lineáris), a helyszínek és a jellemek összefüggéseit;

– epikus és drámai művekben rendszerbe foglalja a szereplők viszonyait, valamint összekapcsolja azok motivációját és cselekedeteit;

– epikus művekben értelmezi a különböző elbeszélésmódok szerepét (tudatábrázolás, egyenes és függő beszéd, mindentudó és korlátozott elbeszélő stb.);

– a drámai mű értelmezésében alkalmazza az általa tanult drámaelméleti és drámatörténeti fogalmakat (pl. analitikus és abszurd dráma, epikus színház, elidegenedés);

– a lírai művek értelmezésében alkalmazza az általa tanult líraelméleti és líratörténeti fogalmakat (pl. lírai én, beszédhelyzetek, beszédmódok, ars poetica, szereplíra);

– a tantárgyhoz kapcsolódó fogalmakkal bemutatja a lírai mű hangulati és hangnemi sajátosságait, hivatkozik a mű verstani felépítésére; szükség esetén a mű értelmezéséhez felhasználja történeti ismereteit;

– a mű értelmezésében összekapcsolja a szöveg poétikai tulajdonságait a mű nemzeti hagyományban betöltött szerepével;

– tájékozottságot szerez régiója magyar irodalmáról és kulturális intézményeiről (múzeum, könyvtár, színház);

− értelmezi önmagát egyénként és a csoport részeként, a csoporton belüli viszonyrendszerben betöltött helye szerint a csoportos játékok során;

− továbbfejleszti együttműködésre és konszenzus kialakítására irányuló gyakorlatát, kiveszi részét a közös döntéshozatali folyamatokból;

- felfedezi a történetek jelentőségét az emberi kommunikációban, az értékek közvetítésében és a kulturális hagyomány átörökítésében;

- felismeri és azonosítja a dramatikus szituációk jellemzőit, elemzi és dramatikus eszközökkel feldolgozza a problémahelyzeteket és megvizsgálja azok lehetséges megoldási alternatíváit, értékítéletet formál, amelyet a problémahelyzet jellemző vonásaival indokol.

**Témakörök óraszámai:**

|  |  |  |
| --- | --- | --- |
| **Témakör** | **Javasolt óraszám**  **2 óra/hét** | **Javasolt óraszám**  **3 óra/hét** |
| **Romantika és realizmus a XIX.**  **század magyar irodalmában** | **7** | **10** |
| **A XIX. század második felének**  **világirodalma. A realizmustól a**  **klasszikus modernség**  **irodalmáig** | **2** | **4** |
| **A magyar irodalom a XX.**  **században** | **19** | **25** |
| **A modernizmus kései korszakának**  **irodalma** | **7** | **13** |
| **A magyar irodalom a XX. században**  **(II.)** | **20** | **25** |
| **A XX. századi történelem az**  **irodalomban** | **5** | **5** |
| **Metszetek a kortárs magyar**  **irodalomból** | **2** | **5** |
| **Szabadon felhasználható órák száma**  **Felkészülés az érettségire** | **-** | **6** |
| **Órák száma összesen** | **62** | **93** |

**Témakörök és óraszámok a helyi tantervben**

|  |  |  |
| --- | --- | --- |
| **Témakör:**  **Romantika és realizmus a XIX. század magyar**  **irodalmában** | **Tervezett óraszám**  **2 óra/hét**  **7** | **Tervezett óraszám**  **3 óra/hét**  **10** |
| **Arany János**  Epika:  Toldi estéje, balladák (Ágnes asszony, V. László, Vörös Rébék)  Líra:  (Fiamnak, Letészem a lantot, Kertben, Epilógus, Mindvégig) | 3 | 5 |
| **Mikszáth Kálmán**  Novellák (Az a fekete folt, Bede Anna tartozása, A bágyi csoda)  Beszterce ostroma | 2 | 3 |
| Színház- és drámatörténet, **Madách Imre** | 2 | 2 |

***Életművek a XIX. század második felének magyar irodalmából***

**Arany János**

**FEJLESZTÉSI FELADATOK ÉS ISMERETEK**

– Az életmű főbb sajátosságainak megismerése a művek értelmezése, elemzése alapján.

– Arany János epikus és lírai életművének főbb témái és változatai (szabadság és rabság; visszatekintés és önértékelés; a művész szerepe a társadalomban; erkölcsi dilemmák és válaszlehetőségek. A kortárs történelem megjelenése. Balladaköltészetének formai és tematikus jellemzői. Népiesség és romantika az életműben.).

– Arany alkotói pályája főbb szakaszainak azonosítása (forradalom előtti időszak, nagykőrösi évek, Őszikék).

– Arany jelentősége kora irodalmi életében, Arany János életének meghatározó eseményeit megismeri.

– Az Arany-életmű befogadás-történetének, az Arany-kultusz születésének áttekintése.

**FOGALMAK**

ballada (egyszólamú, többszólamú, lineáris, körkörös, történelmi és lélektani balladák), sűrítés, ellipszis, kihagyás, hiány, önirónia, eszményítő realizmus, idő- és értékszembesítés, evokáció, intertextualitás, bűn és bűnhődés, skót balladaforma

**Mikszáth Kálmán**

**FEJLESZTÉSI FELADATOK ÉS ISMERETEK**

− Elbeszélő szövegek közös órai feldolgozása.

− Legalább négy novella és egy regény önálló elolvasása.

− A romantika és a realizmus találkozásának vizsgálata a mikszáthi epikában.

− Az anekdota műfaji jellegzetességeinek megismerése, az anekdota szerepének vizsgálata Mikszáth regényeiben és novelláiban.

− A metaforikus próza poétikai jegyeinek megismerése.

− Mikszáth egy művében a különc szerepének tanulmányozása.

− Erkölcsi kérdések (pl.: bűn és büntetés, őszinteség, hazugság, képmutatás, élet, halál,

értékrend, változás) vizsgálata Mikszáth műveiben.

**FOGALMAK**

különc, donquijoteizmus, anekdota, narrátor, narráció, elbeszélésmód, egyenes és függő beszéd, szabad függő beszéd

**Madách Imre**

**FEJLESZTÉSI FELADATOK ÉS ISMERETEK**

Olvasás, szövegelemzés, beszélgetés révén a mű megértésének támogatása (a tragédia műfaji változatának jellemzői, filozófiai, bölcseleti tartalmak), sajátos drámai hősei; többféle világfelfogás egyidejű létezése; a drámai költemény mibenléte.

Műértelmezés többféle megközelítésből.

**FOGALMAK**

drámai költemény, lírai dráma, bölcseleti mondanivaló, falanszter, ellenutópia, pozitivizmus

|  |  |  |
| --- | --- | --- |
| **A XIX. század második felének világirodalma. A**  **realizmustól a klasszikus modernség irodalmáig** | **Tervezett óraszám**  **2 óra/hét**  **2** | **Tervezett óraszám**  **3 óra/hét**  **4** |
| **A nyugat-európai irodalom – epika**  A realista regény (Balzac: Goriot apó vagy Stendhal: Vörös és fekete c. regényéből részletek) | 0,5 | 1 |
| **Az orosz irodalom**  Lev Nyikolajevics Tolsztoj: Ivan Iljics halála | 0,5 | 1 |
| **A klasszikus modernizmus lírájának alkotói, alkotásai**  Charles Baudelaire, Paul Verlaine, Arthur Rimbaud költészetéből | 1 | 2 |

**FEJLESZTÉSI FELADATOK ÉS ISMERETEK**

– A XIX. század történelmi, erkölcsi, filozófiai kérdésfelvetéseinek, konfliktusainak megértése az epikus és drámai művek elemzése alapján.

– A XIX. század néhány jellemző epikus műfajának áttekintése.

– Lírai szövegek közös értelmezése a poétikai fogalmak segítségével.

– Az irodalomtörténeti folytonosság (művek, motívumok párbeszéde) megértése.

– Klasszikus esztétikai és modernista esztétikai törekvések felfedezése a XIX. századi világirodalom kiemelkedő alkotásaiban.

– A XIX. századi világirodalom magyar irodalomra gyakorolt hatásának megértése.

– A klasszikus modernista költészet főbb irányzatainak, programjainak megismerése.

– A XIX. századi líra új kifejezésmódbeli jellemzőinek azonosítása.

– A hagyományhoz való viszony értelmezése, a költői programok főbb sajátosságainak megfigyelése, poétikaértelmezések, a régi és új költészeteszmény jellemzőinek számbavétele.

– A korszak programadó verseinek értelmezése, poétikai-retorikai elemzése (annak tudatosításával, hogy ezek a művek fordításokban olvashatók).

– A drámák feldolgozásához a már ismertetett színház és dráma modul eszköz- és kifejezésrendszerét használjuk fel.

– A XIX. századi magyar alkotók helyének, irodalomtörténeti szerepének megismerése.

– A század magyar irodalmi törekvéseinek, sajátosságainak, írói-költői csoportjainak megismerése.

– A lírai beszédmód változatainak értelmezése; a korszakra és az egyes alkotókra jellemző beszédmódok feltárása, néhány jellegzetes alkotás összevetése.

– A művek közös és egyéni feldolgozása, értelmezése.

– Összehasonlító elemzés készítése közös téma, motívum, műfaj vagy forma alapján.

**FOGALMAK**

klasszikus modernség, realizmus, realista regény, mindentudó elbeszélő, tolsztojanizmus, visszatekintő időszerkezet, analitikus dráma, drámaiatlan dráma, lírai dráma, szimbolizmus, esztétizmus, l’art pour l’art, kötetkompozíció, szinesztézia, kiátkozott költő, nép-nemzeti irodalom, filozófiai dal, történelmi regény, fikció

|  |  |  |
| --- | --- | --- |
| **A magyar irodalom a XX. században** | **Tervezett óraszám**  **2 óra/hét**  **19** | **Tervezett óraszám**  **3 óra/hét**  **25** |
| **Ady Endre**  Góg és Magóg fia vagyok én…, Héja-nász az avaron, Harc a Nagyúrral, Új vizeken járok, Az ős Kaján, A Sion-hegy alatt, Az Úr érkezése, Kocsi-út az éjszakában, Emlékezés egy nyár-éjszakára, Őrizem a szemed | 3 | 5 |
| **Babits Mihály**  In Horatium, A lírikus epilógja, Esti kérdés, Jobb és bal, Mint különös hírmondó, Ősz és tavasz között, Jónás könyve, Jónás imája | 3 | 5 |
| **Kosztolányi Dezső**  A szegény kisgyermek panaszai (részletek); Boldog, szomorú dal; Őszi reggeli; Halotti beszéd; Hajnali részegség; Édes Anna; Esti  Kornél (egy novella) | 3 | 5 |
| **Herczeg Ferenc**  Az élet kapuja, Fekete szüret a Badacsonyon, Bizánc (dráma) | 2 | 2 |
| **Móricz Zsigmond**  Tragédia, Úri muri, Barbárok | 2 | 2 |
| **Wass Albert**  Adjátok vissza a hegyeimet!; Üzenet haza | 2 | 2 |
| **Juhász Gyula, Tóth Árpád**  Tiszai csönd, Anna örök, Esti sugárkoszorú, Lélektől lélekig, Isten oltó-kése | 2 | 2 |
| **Karinthy Frigyes**  Így írtok ti (részletek), Találkozás egy fiatalemberrel | 2 | 2 |

***Életművek a XX. század magyar irodalmából***

**Ady Endre**

**FEJLESZTÉSI FELADATOK ÉS ISMERETEK**

- Ady Endre életművének főbb témái (pl.: szerelem, magyarság, Élet-Halál, Isten, költészet, pénz, háborúellenesség, stb.) és versformái.

- Ady költészetének tematikus, formai és nyelvi újdonságai XIX. századi költészetünk tükrében.

- A szimbólumok újszerű használata az életműben.

- A szimbolista versek esztétikai jellemzőinek megismerése.

- Ady Endre költészetének hatása a kortársakra, illetve az ún. Ady-kultusz születésének megismerése.

- Szemelvények a költő prózájából, publicisztikai írásaiból.

- Ady Endre életútjának költészetét meghatározó főbb eseményei, kapcsolatuk a költői pálya alakulásával.

- A költő főbb pályaszakaszainak jellemzői, az Új versek c. kötet felépítésének tanulmányozása.

- A Nyugat születése, jelentőségének felismerése.

- Ady Endre költészete körüli viták (saját kora és az utókor percepciójában) tanulmányozása.

**FOGALMAK**

századforduló, Nyugat, A Hét, Új Idők, alkotónemzedék, szimbolizmus, szecesszió, naturalizmus, impresszionizmus, versciklus, kötetkompozíció, programvers, szimultán versritmus vagy bimetrikus verselés, Új Versek

**Babits Mihály**

**FEJLESZTÉSI FELADATOK ÉS ISMERETEK**

− Az életmű főbb sajátosságainak megismerése a törzsanyagban megjelölt versek és a Jónás könyve elemzésével.

− Babits Mihály irodalomszervező munkásságának feltérképezése.

− Babits Mihály költészetének főbb témái (filozófiai kérdésfelvetések, az értelmiségi lét kérdései és felelőssége, értékőrzés, erkölcsi kérdések és választások) tanulmányozása.

− Babits Mihály „poeta doctus” költői felfogásának megismerése néhány költői eszközének tanulmányozásával.

− Babits költői életútjának és költői pályájának főbb szakaszai, eseményei.

− Babits jelentőségének megismerése a magyar irodalomban: a költő, a magánember, a közéleti személyiség egysége; szemléleti, esztétikai öröksége.

**FOGALMAK**

filozófiai költészet, parafrázis, nominális és verbális stílus, irónia, szállóige

**Kosztolányi Dezső**

**FEJLESZTÉSI FELADATOK ÉS ISMERETEK**

− Az életmű főbb sajátosságainak megismerése a törzsanyagban megjelölt művek elemzésével.

− Kosztolányi Dezső költészetének főbb témáinak (gyermek- és ifjúkor, emlékezés, értékszembesítés, elmúlás, érzelmek stb.) tanulmányozása.

− A költő „homo aestheticus” költői felfogásának megismerése költői eszköztárának tanulmányozása által.

− Elbeszélő prózája főbb narrációtechnikai, esztétikai sajátosságainak felismerése, értelmezése.

− A lélektani vonatkozások tanulmányozása Kosztolányi Dezső prózájában.

− A történelem és a magánember konfliktusának ábrázolása Kosztolányi Dezső regényeiben.

− Kosztolányi Dezső szerepének vizsgálata kora irodalmi életében (vitái kortársaival; helye, szerepe a Nyugat első nemzedékében).

**FOGALMAK**

homo aestheticus, versciklus, modernizmus, freudizmus, novellaciklus, alakmás

**Herczeg Ferenc**

**FEJLESZTÉSI FELADATOK ÉS ISMERETEK**

− Az életmű főbb sajátosságainak megismerése a törzsanyagban megjelölt művek elemzésével.

− A hazához fűződő viszonyt vizsgáló prózai szövegek olvasása, értelmezése.

− Világkép és műfajok, kompozíciós, poétikai és retorikai megoldások összefüggéseinek felismertetése.

− Társadalmi, közösségi és egyéni konfliktusok, kérdésfelvetések vizsgálata Herczeg Ferenc műveiben.

− A művek történeti nézőpontú megközelítése, a megjelenő esztétikai, lét- és történelemfilozófiai kérdések és válaszok értelmezése.

− Egyes műfaji konvenciók jelentéshordozó szerepének felismerése.

**FOGALMAK**

Új Idők, nemzeti konzervativizmus, színmű

***Portrék a XX. század magyar irodalmából***

**Móricz Zsigmond**

**Wass Albert**

**FEJLESZTÉSI FELADATOK ÉS ISMERETEK**

− Művelődéstörténeti kitekintés: a stílusok egyidejűségének, az olvasóközönség átalakulásának, az irodalmi elbeszélés, a film és más médiumok kapcsolatának vizsgálata.

− A hazához fűződő viszonyt ábrázoló szövegek olvasása, a művek közös értelmezése az elbeszéléselmélet alapfogalmainak segítségével.

− Világkép és műfajok, kompozíciós, poétikai és retorikai megoldások összefüggéseinek felismertetése.

− Egyes műfaji konvenciók jelentéshordozó szerepének megismerése.

− A szépirodalmi szövegekben megjelenített értékek, erkölcsi kérdések, motivációk, magatartásformák felismerése, értelmezése.

− Társadalmi, közösségi és egyéni konfliktusok, kérdésfelvetések történelmi, szellemtörténeti hátterének feltárása.

− A művek történeti nézőpontú megközelítése, a megjelenő esztétikai, lét- és történelemfilozófiai kérdések és válaszok értelmezése.

− Történelmi sorskérdések vizsgálata az adott szerzők műveiben.

− A transzilván irodalom fogalmának, irodalomtörténeti jelentőségének tisztázása.

**FOGALMAK**

naturalizmus, szabad függő beszéd, transzilván irodalom

***Metszetek a XX. század magyar irodalmából - a Nyugat alkotói***

**Juhász Gyula, Tóth Árpád**

**Karinthy Frigyes**

**FEJLESZTÉSI FELADATOK ÉS ISMERETEK**

− Az alkotók irodalomtörténeti helyének, szerepének vizsgálata.

− Annak felismerése, hogy az írói-költői felelősség, szociális-társadalmi együttérzés, világnézet, egyéni látásmód és kapcsolat a hagyományhoz változatos módon, műfajban és tematikában szólalhat meg.

− A lírai beszédmód változatainak értelmezése; a korszakra és az egyes alkotókra jellemző beszédmódok feltárása, néhány jellegzetes alkotás összevetése.

− Az Így írtok ti irodalmi jelentőségének megértése.

− A költemények közös és egyéni feldolgozása, értelmezése.

− Összehasonlító elemzés készítése közös téma, motívum, műfaj vagy forma alapján.

**FOGALMAK**

a Nyugat és nemzedékei, paródia, stílusparódia, műfajparódia

|  |  |  |
| --- | --- | --- |
| **A modernizmus kései korszakának irodalma** | **Tervezett óraszám**  **2 óra/hét**  **7** | **Tervezett óraszám**  **3 óra/hét**  **13** |
| **Avantgárd mozgalmak**  Expresszionizmus, szürrealizmus, egyéb irányzatok  Guillaume Apollinaire: A megsebzett galamb és a szökőkút  Kassák Lajos: A ló meghal a madarak kirepülnek (részlet) | 1 | 3 |
| **A világirodalom modernista lírájának nagy alkotói, alkotása**  Thomas Stearns Eliot: A háromkirályok utazása (részlet) | 2 | 2 |
| **A világirodalom modernista epikájának nagy alkotói, alkotásai**  Franz Kafka: Az átváltozás | 2 | 3 |
| **Színház- és drámatörténet: a modernizmus drámai törekvései**  Samuel Barclay Beckett: Godot-ra várva | 1 | 3 |
| **A posztmodern világirodalom**  Bohumil Hrabal: Sörgyári capriccio (részletek) | 1 | 2 |

***A posztmodern világirodalom***

**FEJLESZTÉSI FELADATOK ÉS ISMERETEK**

− Irodalmi szövegek és társművészeti alkotások összehasonlító elemzése.

− Stílustörténeti és irodalomtörténeti fogalmak használata műértelmezésekben.

− Művelődéstörténeti áttekintés: a XIX-XX. század fordulójának filozófiai, művészeti és irodalmi irányzatainak tanulmányozása.

− Nietzsche, Bergson, Freud nézeteinek megismerése, irodalomra gyakorolt hatásuk feltérképezése.

− A művészet- és irodalomtörténetben a modernség/modernizmus jelentőségének vizsgálata.

− Az avantgárd mozgalmak művészeti és politikai szerepének, jelentőségének megismerése.

− Avantgárd irányzatok a színházban.

− Az egzisztencializmus és a posztmodern filozófia irodalmi hatásának felfedezése.

− Valóság és fikció, a bűntelenség és bűnösség, létbe vetettség filozófiai kérdéseinek értelmezése.

− A XX. századi irodalom néhány meghatározó tendenciájának megismertetése. Művek, műrészletek feldolgozása, alkotói nézőpontok, látásmódok, témák, történeti, kulturális kontextusok megvitatása. Az önálló olvasóvá válás támogatása, felkészítés a tanulói szerző- és műválasztásokra, a választott művek önálló feldolgozására és megosztására.

− Kimerülés és újrafeltöltődés: a kísérleti irodalom és az olvasóközönség viszonya, a posztmodern változó meghatározásai.

− Az együttműködésre és a konszenzus kialakítására irányuló gyakorlat továbbfejlesztése.

− A verbális és nonverbális kifejezés eszközeinek adekvát és alkotó módon történő alkalmazása.

− A környezet jelenségeinek megfigyelése és a tapasztalatok felhasználása a dramatikus tevékenységekben.

− Részvétel a közös döntéshozatali folyamatokban.

− Összetett kommunikációs játékok különböző munkaszervezési módokban.

− Brecht epikus színháza.

− Interakciós és szituációs játékok különféle eszközökkel (pl. tárgy, báb, zene, mozgás, tánc történet és elidegenítés).

− Történetek feldolgozása összetett dramatikus kifejezési formák és ábrázolási módok alkalmazásával.

− A problémahelyzetek, döntési helyzetek értelmezése, megvitatása és dramatikus eszközökkel történő feldolgozása.

− A dialektikus színházról.

− A történetekben megjelenő értékrendszerek felfedezése és értelmezése.

− Történet és forma egymásra hatásának felismerése.

**FOGALMAK**

avantgárd; futurizmus, dadaizmus, expresszionizmus, konstruktivizmus, kubizmus, szürrealizmus; szabad vers, freudizmus, mélylélektan, kései modernség, objektív költészet, intellektuális költészet, abszurd dráma, kétszintes dráma, mítoszregény, posztmodern, életfilozófia, élethazugság, dekadenciaimpulzus, hatás és ellenhatás, interakció, szituáció, önkifejezés, gesztus, mimika, testbeszéd, döntési helyzet, elágazási pont, variáció, kontraszt, cselekmény, cselekményszál, hatás, időkezelés, idősíkváltás, flashback, fókusz, keret, jelentés, mondandó, tanulság, konfliktus, konfliktusrendszer, ellentét, párhuzam, metafora, szimbólum, csomópont, fordulat, tükrözés, dráma, drámaiság, dramatizálás, dramaturgia, dramaturg; feszültség, várakozás, fokozás, késleltetés, kitérő (epizód), akadály (gát), felismerés; expozíció, bonyodalom, válság (krízis), drámai vétség (hübrisz), sorsfordulat, katasztrófa, végkifejlet

|  |  |  |
| --- | --- | --- |
| **A magyar irodalom a XX. században (II.)** | **Tervezett óraszám**  **2 óra/hét**  **20** | **Tervezett óraszám**  **3 óra/hét**  **25** |
| **József Attila**  Nem én kiáltok, Tiszta szívvel, Két hexameter, Reménytelenül, Holt vidék, Óda, Flóra, Kései sirató, A Dunánál; Tudod, hogy nincs bocsánat; Nem emel föl… (Karóval jöttél) | 4 | 4 |
| **Örkény István epikus művei**  Egyperces novellák | 1 | 2 |
| **Szabó Magda epikus művei**  Az ajtó | 1 | 1 |
| **Kányádi Sándor**  Fekete-piros, Halottak napja Bécsben, Sörény és koponya (részlet), Valaki jár a fák hegyén | 1 | 1 |
| **Krúdy Gyula**  Szindbád – A hídon (Negyedik út), vagy Szindbád útja a halálnál (Ötödik út) | 1 | 1 |
| **Szabó Dezső**  Feltámadás Makucskán | 0,5 | 1 |
| **Weöres Sándor**  Rongyszőnyeg (részletek, 4, 99, 127) | 0,5 | 1 |
| **Szabó Lőrinc**  Semmiért egészen, Mozart hallgatása közbe | 1 | 1 |
| **Radnóti Miklós**  Járkálj csak, halálraítélt!; Hetedik ecloga, Erőltetett menet, Razglednicák | 3 | 3 |
| **Dsida Jenő**  Nagycsütörtök, Arany és kék szavakkal | 0,5 | 1 |
| **Reményik Sándor**  Halotti beszéd a hulló leveleknek, Eredj, ha tudsz (részlet) | 0,5 | 1 |
| **Áprily Lajos**  Tavasz a házsongárdi temetőben, Március | 0,5 | 1 |
| **Nagy László**  Ki viszi át a Szerelmet, Adjon az Isten | 1 | 1 |
| **Pilinszky János**  Halak a hálóban, Apokrif, Négysoros | 1 | 2 |
| **Illyés Gyula**  Puszták népe (részlet) | 0,5 | 1 |
| **Örkény István**  Tóték | 2 | 2 |
| **Szabó Magda**  Az a szép, fényes nap (részlet) | 1 | 1 |

***Életmű a XX. század magyar irodalmából (II.)***

**József Attila**

**FEJLESZTÉSI FELADATOK ÉS ISMERETEK**

− Az életmű főbb sajátosságainak megismerése az életmű különböző szakaszaiból származó törzsanyagban megnevezett vers elemzésével.

− József Attila életműve főbb témáinak (pl.: haza, táj, szerelem, külváros és szegénység, lélekábrázolás, értékszembesítés, közéleti és gondolati költészet) és versformáinak, költői eszközeinek tanulmányozása.

− Annak vizsgálata, hogy az életút meghatározó tényei hogyan függnek össze a pályaképpel és a kor társadalmi-történelmi viszonyaival.

− A költői pálya indulása, a költői életút szakaszolásának lehetséges változatai.

− József Attila nagy gondolati verseinek elemzése, a művek filozófiai, esztétikai összetettségének vizsgálata.

− József Attila helye saját kora szellemi életében (vitái és kapcsolatai kortársaival).

− Utóéletének, a József Attila-kultusz születésének, a költői életmű XX. századi recepciójának tanulmányozása.

**FOGALMAK**

tárgyias tájvers, komplex kép, óda, dal, műfajszintézis, létértelmező vers, önmegszólító vers, dialogizáló versbeszéd, időszembesítés, értékszembesítés

***Portrék a XX. század magyar irodalmából I.***

**Örkény István, Szabó Magda, Kányádi Sándor epikus és lírai művei**

**FEJLESZTÉSI FELADATOK ÉS ISMERETEK**

− A választott XX. századi szerzők szerepének megismerése a magyar irodalomban.

− Annak felismerése, hogy az írói-költői felelősség, szociális-társadalmi együttérzés, világnézet, egyéni látásmód és kapcsolat a hagyományhoz változatos módon, műfajban és tematikában szólalhat meg.

− Az erkölcs, hit, egyén és közösség, egyén és egyén viszonyának, kapcsolatának megvilágítása lírai, epikai, drámai alkotásokban.

− Összehasonlító elemzés készítése közös téma, motívum, műfaj vagy forma alapján.

**FOGALMAK**

groteszk, abszurd, egyperces, családregény, értékrend, önéletrajzisás

***Metszetek a XX. század magyar irodalmából II.***

***a) Metszetek – egyéni utakon***

**Krúdy Gyula, Szabó Dezső, Weöres Sándor**

*b)* ***Metszetek a modernista irodalomból***

**Szabó Lőrinc, Radnóti Miklós**

c***) Metszetek az erdélyi, délvidéki és kárpátaljai irodalomból***

**Dsida Jenő, Reményik Sándor, Áprily Lajos**

***d) Metszet a „Fényes szellők nemzedékének” irodalmából***

**Nagy László**

***e) Metszet a tárgyias irodalomból***

**Pilinszky János**

**FEJLESZTÉSI FELADATOK ÉS ISMERETEK**

− A választott XX. századi szerzők szerepének megismerése a magyar irodalomban.

− A század irodalmi törekvéseinek, sajátosságainak, írói-költői csoportjainak megismerése.

− Annak felismerése, hogy az írói-költői felelősség, szociális-társadalmi együttérzés, világnézet, egyéni látásmód és kapcsolat a hagyományhoz változatos módon, műfajban és tematikában szólalhat meg.

− Történelmi kataklizmák és egyéni helytállások ábrázolásának tanulmányozása.

− Az erkölcs, hit, egyén és közösség viszonyának kérdései lírai és prózai alkotásokban.

− A lírai beszédmód változatainak értelmezése; a korszakra és az egyes alkotókra jellemző beszédmódok feltárása, néhány jellegzetes alkotás összevetése.

− A líra sokfélesége: párhuzamos és versengő költészeti hagyományok bemutatása.

− Összehasonlító elemzés készítése közös téma, motívum, műfaj vagy forma alapján.

***Színház- és drámatörténet***

**Örkény István**

**Szabó Magda**

**FEJLESZTÉSI FELADATOK ÉS ISMERETEK**

− A törzsanyagban megnevezett drámai művek vagy műrészletek megismerése és közös

elemzése.

− Ismerkedés a korszakban kidolgozott dramaturgiai eljárásokkal.

− Álláspontok megismerése, ütköztetése és kialakítása a feldolgozott drámák problémafelvetésével kapcsolatban.

− A drámai művekben a befogadó elé tárt társadalmi, közösségi és egyéni konfliktusok felismerése, megfogalmazása, megértése színpadi technikák segítségével.

− A megmaradásért folytatott harc és az azért szükségképpen hozott áldozatok felismerése.

− Közösség és egyéni érdek, erkölcs, elvek és a társadalom egymásra hatásának megértése.

− A felelősség és a kötelesség hatása a döntésekre.

**FOGALMAK**

totalitárius, történelmi dráma, jelenet, szituáció, konfliktus, jelmez, kellék, artikuláció, intonáció, testbeszéd, dramaturgia, forgatókönyv

|  |  |  |
| --- | --- | --- |
| **A XX. századi történelem az irodalomban** | **Tervezett óraszám**  **2 óra/hét**  **5** | **Tervezett óraszám**  **3 óra/hét**  **5** |
| **Trianon**  Juhász Gyula: Trianon; Vérző Magyarország (szerk. Kosztolányi Dezső); Lyka Károly: Magyar művészet, magyar határok (ajánlott még: Illyés Gyula: Haza a magasban) | 1 | 1 |
| **Világháborúk**  Gyóni Géza: Csak egy éjszakára;  Ady: Emlékezés egy Nyár-éjszakára,  Radnóti Miklós: Nem tudhatom; | 1 | 1 |
| **Holokauszt**  Szép Ernő: Emberszag (részlet); Tadeusz Borowski: Kővilág; ajánlott: Kertész Imre: Sorstalanság (részlet)  Pilinszky János: pl. Harbach, Ravensbrücki passió, A francia fogoly  ajánlott: Irodalom és film: Koltay Lajos: Sorstalanság | 1 | 1 |
| **Kommunista diktatúra**  Illyés Gyula: Egy mondat a zsarnokságról  (ajánlott: Spiró György: A 301-es parcella bolondja – színház és dráma órakeretéből.  Irodalom és film: Bacsó Péter: A tanú, vagy Bereményi Géza: Eldorádó (részletek)) | 1 | 1 |
| **1956**  Nagy Gáspár: Öröknyár: elmúltam 9 éves. A Fiú naplójából;  Márai Sándor: Mennyből az angyal vagy Halotti beszéd; (ajánlott: Déry Tibor: Szerelem. Irodalom és film: Gothár Péter: Megáll az idő;) | 1 | 1 |

***A XX. századi történelem az irodalomban***

**a) Trianon**

**b) Világháborúk**

**c) Holokauszt**

**d) Kommunista diktatúra**

**e) 1956**

**FEJLESZTÉSI FELADATOK ÉS ISMERETEK**

− A nemzeti identitás meghatározó lírai szövegeinek olvasása, megértése, megbeszélése.

− Irodalmi szövegek elhelyezése történelmi kontextusban.

− Irodalmi szövegekben megfogalmazott közösségi és magánemberi erkölcsi dilemmák felismerése, megvitatása.

− Az olvasott szövegek szerkezeti egységeinek megfigyelése, a szerkezeti egységek retorikai funkcióinak azonosítása.

− Egyes olvasott szövegek jellegzetes retorikai alakzatainak megfigyelése.

− Film és szöveg viszonya. Film és forgatókönyv, dramaturgia – a színpad és a film közötti hasonlóságok és eltérések elemzése.

− Lehetőség szerint színházlátogatás.

|  |  |  |
| --- | --- | --- |
| **Kortárs magyar irodalom** | **Tervezett óraszám**  **2 óra/hét**  **2** | **Tervezett óraszám**  **3 óra/hét**  **5** |
| **A szaktanár választása alapján a kortárs irodalom egy-két alkotójának, néhány alkotásának megismerése** | 2 | 5 |

***Kortárs magyar irodalom***

**FEJLESZTÉSI FELADATOK ÉS ISMERETEK**

- ismerkedés a kortárs irodalommal

- témák, műfajok, stíluseszközök a mai magyar irodalomban

- témák, műfajok, versformák összevetése a már korábban megismert művekkel

- téma és forma jellegzetességei, változása az ezredfordulón

|  |  |  |
| --- | --- | --- |
| **Szabadon felhasználható órák: Felkészülés az érettségire** | **Tervezett óraszám**  **2 óra/hét**  **-** | **Tervezett óraszám**  **3 óra/hét**  **6** |
| **Felkészülés az írásbeli érettségire Szövegértés, szövegalkotás, irodalmi teszt, műelemző esszé** | 0 | 3 |
| **Felkészülés a szóbeli érettségire Témakörök ismétlése, rendszerezése** | 0 | 3 |

**TEVÉKENYSÉGEK ÉS MUNKAFORMÁK**

– A tananyag típusához, illetve a tanított közösséghez, iskola programjához és technikai felszereltségéhez igazítva választ a tanár a különböző oktatási stratégiák közül.

– Az oktatási módszerek közül jellemző az előadás, a magyarázat, az elbeszélés és a házi feladatok.

– Számonkérések jellemző módja esszé és tesztek írása, műelemzések előkészítéseként gondolattérképek készítése. Irányított szempontok alapján szövegértési és szövegalkotási gyakorlatok összeállítása.

– A munkaformák közül a frontális osztálymunka használata mellett elsősorban a páros munka, a csoportmunka, az egyénre szabott munkaforma és a differenciált tananyagfeldolgozás alkalmazása.

– A kooperatív tanulási-tanítási technikák alkalmazása mellett az önálló munkavégzés és tanulás kialakítása is fontos feladat.

– A digitális oktatási módszereknek ebben a képzési szakaszban is kiemelt jelentősége van (pl. prezentációk készítése).

– Egyre hangsúlyosabb a szöveg önálló megértése, megadott szempontok alapján egy-egy mű önálló elemzése, ugyanakkor szükség van a tanár, illetve a csoport visszajelzésére.

– Az önálló munka mellett fontos szerepet kap a páros- illetve csoportmunka, a projektek.

– A fakultáció megindulásával a differenciálásnak egyre nagyobb teret adhatunk.

– A gondolatok szóbeli megfogalmazása és a vázlatírás mellett egyre hangsúlyosabb az írásbeli megnyilvánulás, szövegalkotás.

– A második félév kiemelt eseménye a kisérettségi/próbaérettségi, amely előkészíti a nagy érettségin szükséges készségeket, gyakoroltatja a vizsgaszituációt, ezzel magabiztosságot, jártasságot alakít ki, illetve felhívja a figyelmet az esetleges hiányosságokra.

− A kifejező közlés alkalmazását lehetővé tevő gyakorlatok alkalmazása.

− A társismeret játékai (megfigyeléstől a felismerésig), bizalomgyakorlatok.

− Kötött időben, osztálylétszámokkal is megvalósítható, játékszabályokhoz kötött ön- és csoportismereti gyakorlatok.

- Az élmény megélésén keresztül jusson el a megértésig a résztvevő.

- Alkalmat kapjon az önmagára és a világra vonatkozó kérdések megfogalmazására és a válaszok keresésére.

- Részt vegyen közösségépítésben és közösségi alkotásban.

- Verbális és nonverbális kommunikációs készségek fejlesztése.

- A résztvevői aktivitásra építő tevékenységek során támaszkodunk a tanulás társas természetéből adódó előnyökre és a differenciált egyéni munka adta lehetőségekre. A tanulók igényei és lehetőségei szerint több önálló, egyéni vagy csoportos feladat adható.

- A drámai művek, megjelenített helyzetek alkotóelemeinek, a feszültség forrásainak dramaturgiai szempontú elemzése.

- Választott művek, műrészletek, szövegrészek feldolgozása, értelmezése.

- Megbeszélés, vita, értelmezés – kis- és nagycsoportos formákban.

– A művek önálló megismerése és értelmezése mellett elvárt az önálló gondolatok megfogalmazása, vázlat és elemzés írása.

– A képzésben résztvevők gondolatainak egyre nagyobb teret kell biztosítani, de szükségük van a tanári megerősítésre, a helyes értelmezési tartomány beazonosítására.

– Vita a megismert művek és a saját gondolatok, elvek alapján.

– Együttműködés és feladatmegosztás a résztvevők önszerveződése alapján.

– Sikerorientált, a helyes önértékelés kialakulását segítő visszajelzések.

**KÖTELEZŐ OLVASMÁNYOK**

Honoré de Balzac: Goriot apó (részletek) vagy Stendhal: Vörös és fekete (részletek)

Henrik Ibsen: A vadkacsa vagy Nóra (Babaotthon) vagy Anton Pavlovics Csehov: A sirály vagy Ványa bácsi

Lev Nyikolajevics Tolsztoj: Ivan Iljics halála

Samuel B. Beckett: Godot-ra várva vagy Friedrich Dürrenmatt: A fizikusok vagy A nagy Romulus

Arany János: Toldi estéje

Madách Imre: Az ember tragédiája

Mikszáth Kálmán: Beszterce ostroma

Herczeg Ferenc: Az élet kapuja

Babits Mihály: Jónás könyve, Jónás imája

Móricz Zsigmond: Úri muri, Tragédia

Wass Albert: Adjátok vissza a hegyeimet!

Szabó Magda: Az ajtó

Örkény István: Tóték

**MEMORITEREK**

Arany János: Toldi estéje (I. 1., VI. 28. versszak)

Arany János: egy szabadon választott ballada a nagykőrösi korszakból

Arany János: Epilógus (részlet)

Ady Endre: Góg és Magóg fia vagyok én…

Ady Endre: Kocsi-út az éjszakában

Babits Mihály: A lírikus epilógja (részlet)

Babits Mihály: Jónás imája

Kosztolányi Dezső: Hajnali részegség (részlet)

József Attila: Reménytelenül (Lassan, tűnődve) (részlet)

József Attila Óda (részlet)

Kányádi Sándor: Valaki jár a fák hegyén

Reményik Sándor: Halotti vers a hulló leveleknek (részlet)

Radnóti Miklós: Hetedik ecloga (részlet)

Áprily Lajos: Március (részlet)

Nagy László: Ki viszi át a Szerelmet

**HELYI MINTANTANTERV**

**a technikum Szkt. 20. § (3) bekezdése szerinti kizárólag érettségi vizsgára felkészítő kétéves képzéséhez**

***Magyar nyelv***

***tantárgy***

**Első év**

**TANULÁSI EREDMÉNYEK AZ ELSŐ ÉV VÉGÉRE**

A témakör tanulása hozzájárul ahhoz, hogy a képzésben résztvevő:

– tudatosan alkalmazza a kommunikáció eszközeit és különböző formáit;

– felismeri a kommunikáció funkcióit;

– felismeri a kommunikáció zavarait, kezelésükre stratégiát dolgoz ki;

– reflektál saját kommunikációjára, szükség esetén változtat azon;

– a nem nyelvi jeleket képes értelmezni;

– a tömegkommunikáció céljait, eszközeit és annak hatásait ismeri;

– az internet hatásait és veszélyeit ismeri;

– etikusan és kritikusan használja a hagyományos, papír alapú, illetve a világhálón található és egyéb digitális adatbázisokat;

– ismeri az anyanyelvét, annak szerkezeti felépítését, törekszik arra, hogy nyelvhasználata tudatos és helyes legyen;

– ismeri a magyar nyelv hangtanát, alaktanát, szófajtanát, mondattanát;

– ismeri és alkalmazza a tanult elemzési eljárásokat;

– felismeri és megnevezi a magyar és a tanult idegen nyelv közötti hasonlóságokat és eltéréseket;

– alkalmazza az általa tanult nyelvi, nyelvtani, helyesírási, nyelvhelyességi ismereteket;

– ismeri a magyar nyelv helyesírási, nyelvhelyességi szabályait;

– tud (legalább törekszik) helyesen írni, szükség esetén nyomtatott és digitális helyesírási segédleteket használ;

– ismeri a szöveg fogalmát, jellemzőit, szerkezeti sajátosságait, valamint a különféle szövegtípusokat és megjelenésmódokat;

– felismeri és alkalmazza a szövegösszetartó grammatikai és jelentésbeli elemeket, szövegépítése arányos és koherens;

– képes a különböző szövegműfajoknak és közlésmódoknak megfelelő, megadott témájú szöveg alkotására;

– igényes a helyesírás és a helyes nyelvhasználat terén, képes a saját hibáit kijavítani;

– ismeri a stílus fogalmát, a stíluselemeket, a stílushatást, stílusrétegeket,

– ismereteit a szöveg befogadása és alkotása során tudatosan alkalmazza;

– szövegelemzéskor felismeri a stilisztikai eszközöket, értelmezi azokat, elemzi a hatását, szerepét, megnevezi típusaikat;

– a stilisztikai eszközöket az irodalmi művekben is felismeri és elemzi, gondolatait irodalmi műelemző esszében önállóan meg tudja fogalmazni;

– képes a hivatalos élet színtereinek mindennapi szövegtípusait alkalmazni, megírni.

|  |  |
| --- | --- |
| **Témakör** | **Javasolt óraszám**  **1 óra/hét** |
| **I. A kommunikáció fogalma, eszközei, típusai, zavarai; tömegkommunikáció és digitális kommunikáció** | **9** |
| **II. A nyelvi rendszer, a nyelv szerkezeti jellemzői, a nyelvi elemzés, a magyar és az idegen nyelvek** | **9** |
| **III. A szöveg fogalma, típusai; a szövegkohézió, a szövegkompozíció; szövegfajták; szövegértés, szövegalkotás** | **9** |
| **IV. Stilisztika – stílusrétegek, stílushatás, stíluseszközök, szóképek, alakzatok** | **9** |
| **Összes óra száma** | **36** |

**Témakörök és óraszámok a helyi tantervben:**

|  |  |
| --- | --- |
| **A kommunikáció fogalma, eszközei, típusai, zavarai; tömegkommunikáció és digitális kommunikáció** | **Tervezett óraszám**  **9** |
| A kommunikáció fogalma, tényezői és funkciói | 1 |
| A személyközi kommunikáció. Megszólítás, magázódás, tegeződés | 1 |
| A nem nyelvi jelek. Gesztusok és hatásaik, gesztusok és kultúrkörök | 1 |
| A tömegkommunikáció fogalma, típusai és funkciói | 2 |
| A tömegkommunikáció hatása a gondolkodásra és a nyelvre. Médiafüggőség, a virtuális valóság hatásai. | 1 |
| Médiaműfajok | 2 |
| A digitális kommunikáció jellemzői, szövegtípusai, az új digitális nyelv | 1 |

**FEJLESZTÉSI FELADATOK**

− A nyelvhasználati és a kommunikációs készség fejlesztése.

− A kommunikáció jellemzőinek tudatosítása, hatékony alkalmazásának fejlesztése.

− A nyelv zenei kifejezőeszközeinek alkalmazása.

− A hallás utáni és a szóbeli szövegértési készség fejlesztése.

− Szerep- és drámajátékok gyakoroltatása.

− Aktív részvétel különböző kommunikációs helyzetekben.

− Az önálló véleményalkotás, az önreflexió fejlesztése.

− A kommunikáció tényezői.

− A kommunikációs célok és funkciók.

− A kommunikáció jelei.

− A digitális kommunikáció jellemzői, szövegtípusai.

− A kommunikációs kapcsolat illemszabályai.

**FOGALMAK:**

kommunikáció, kommunikációs tényező (adó, vevő, kód, csatorna, üzenet, kapcsolat, kontextus, a világról való tudás); kommunikációs cél és funkció (tájékoztató, felhívó, kifejező, metanyelvi, esztétikai funkció, kapcsolatfelvétel, -fenntartás, -zárás), nem nyelvi jel (tekintet, mimika, gesztus, testtartás, térköz, emblémák); digitális kommunikáció jellemzői, szövegtípusai

|  |  |
| --- | --- |
| **A nyelvi rendszer, a nyelv szerkezeti jellemzői, a nyelvi elemzés, a magyar és az idegen nyelvek** | **Tervezett óraszám**  **9** |
| A nyelv, mint jelrendszer | 0,5 |
| A nyelvi szintek | 0,5 |
| A magyar nyelv hangrendszere (összevetve a tanult vagy ismert idegen nyelv hangrendszerével) | 1 |
| Hangkapcsolódási szabályszerűségek, hangtörvények | 1 |
| *Számonkérés* | 1 |
| A szavak felépítése, a szóelemek (szótő, képző, jel, rag) (összevetve a tanult vagy ismert idegen nyelvvel) | 1 |
| A magyar nyelv szófaji rendszere: alapszófajok, mondatszók és viszonyszók | 1 |
| Az egyszerű mondat: az alany, az állítmány, a tárgy, a határozók, a jelzők | 1 |
| A szószerkezetek (szintagmák) | 1 |
| A mondat fogalma és csoportosítási szempontjai | 1 |
| Az összetett mondatok (alárendelő, mellérendelő; többszörösen összetett) | 1 |

**FEJLESZTÉSI FELADATOK ÉS ISMERETEK**

– A nyelv szerkezeti egységeinek és azok funkcióinak tudatosítása.

– A nyelvi elemzőkészség fejlesztése.

– Nyomtatott és digitális helyesírási segédletek használatának gyakorlása.

– Kreatív nyelvi fejlesztés.

– A nyelvi szintek, a nyelv alkotóelemei.

– A szavak és osztályozásuk.

– A szavak jelentésbeli és pragmatikai szerepe a kommunikációban.

– A szószerkezetek.

– A mondatrészek.

– A mondatok csoportosítása.

– Szórend és jelentés.

– Nyelvi játékok, kreatív feladatok digitális programok használatával is.

**FOGALMAK**

nyelvi szintek; a szó alkotóelemei (hang, fonéma, morféma); a szavak osztályozása, osztályozási szempontjai; szószerkezet (szintagma): alárendelő, mellérendelő szintagma; mondatrészek: alany, állítmány, tárgy, határozó, jelző; vonzatok; mondat, a mondat szerkesztettsége, mondatfajta; egyszerű mondat, összetett mondat; szórend és jelentés összefüggései

|  |  |
| --- | --- |
| **A szöveg fogalma, típusai; a szövegkohézió, a szövegkompozíció; szövegfajták; szövegértés, szövegalkotás** | **Tervezett óraszám**  **9** |
| A szöveg fogalma. A szövegösszefüggés, a beszédhelyzet | 0,5 |
| A szöveg típusai, a szöveg szerkezete | 0,5 |
| A szövegkohézió (lineáris és globális) | 1 |
| A szöveg kifejtettsége | 0,5 |
| Szövegpragmatika (szövegvilág, nézőpont, fogalmi séma, tudáskeret, forgatókönyv) | 0,5 |
| Szövegtípusok jellemzői megjelenés, műfajok és nyelvhasználati színterek szerint | 1 |
| A legjellegzetesebb szövegtípusok, szövegfajták | 1 |
| Az esszé | 1 |
| A munka világához tartozó szövegek (a hivatalos levél típusai, önéletrajz, motivációs levél) | 1 |
| Az intertextualitás | 1 |
| A szövegfonetikai eszközök és az írásjelek szerepe a szöveg értelmezésében | 1 |

**FEJLESZTÉSI FELADATOK ÉS ISMERETEK**

- A szöveg fogalma, jellemzői.

- A szöveg főbb megjelenési formái, típusai, műfajai, összetettségének jellemzői.

- A szöveg szerkezete: a szöveg és a mondat viszonya, szövegegységek.

- A szövegértelem összetevői: pragmatikai, jelentésbeli és nyelvtani szintje.

- Szövegköziség, az internetes szövegek jellemzői.

- Szövegek összefüggése, értelemhálózata; intertextualitás.

- A szóbeli és az írásbeli szövegértés és szövegalkotás fejlesztése.

- A szövegről való tudás és gyakorlati alkalmazásának fejlesztése.

- A szövegszervező erők megismertetése és alkalmazása a gyakorlatban.

- A szövegelemző képességek fejlesztése.

- A helyesírási készség fejlesztése.

- Helyesírási szótárak használatának tudatosítása.

- A szövegolvasási típusok és szövegértési stratégiák.

- Szövegtípusok: digitális és hagyományos, folyamatos és nem folyamatos.

- Összefüggő szóbeli szöveg: felelet, kiselőadás, hozzászólás, felszólalás.

- A magánélet színtereinek szövegtípusai: levél, köszöntő stb.

- Az esszé.

- A hivatalos élet színtereinek szövegtípusai: levél, kérvény, önéletrajz, motivációs levél, beadvány, nyilatkozat, meghatalmazás, egyszerű szerződés.

**FOGALMAK**

szöveg, szövegösszefüggés, beszédhelyzet; szövegmondat, bekezdés, tömb, szakasz; szövegkohézió (témahálózat, téma-réma, szövegtopik, szövegfókusz, kulcsszó, cím); szövegpragmatika (szövegvilág, nézőpont, fogalmi séma, tudáskeret, forgatókönyv); nyelvtani (szintaktikai) tényező (kötőszó, névmás, névelő, határozószó, előre- és visszautalás, deixis, egyeztetés); intertextualitás, összefüggő szóbeli szövegek: előadás, megbeszélés, vita; a magánélet színtereinek szövegtípusai: levél, köszöntő stb.; esszé, a hivatalos élet színtereinek szövegtípusai: levél, kérvény, önéletrajz, motivációs levél, beadvány, nyilatkozat, meghatalmazás, egyszerű szerződés, önéletrajz stb.

|  |  |
| --- | --- |
| **Stilisztika – stílusrétegek, stílushatás, stíluseszközök, szóképek, alakzatok** | **Tervezett óraszám**  **2 óra/hét**  **9 óra** |
| Hangalak és jelentés. Jelentésmező | 1 |
| A stílus fogalma és hírértéke, kifejező ereje | 1 |
| Stílusrétegek: társalgási, tudományos, publicisztikai, hivatalos, szónoki és irodalmi stílus | 1 |
| Stílusárnyalatok (pl.: neutrális, gúnyos, patetikus, népies, familiáris, költői, archaikus) | 1 |
| *Számonkérés (szövegelemzés)* | 1 |
| A mondatstilisztikai eszközök (a verbális stílus, nominális stílus, a körmondat) | 1 |
| Hangszimbolika, hangutánzás, hangulatfestés | 1 |
| Szóképek (egyszerű; hasonlatból kinövő szóképek /metafora, szinesztézia/, érintkezésen nyugvó szóképek /metonímia, szinekdoché/, összetett szóképek /összetett költői kép, allegória, szimbólum/) | 1 |
| Költői alakzatok (ismétlés, felcserélés, kihagyás) köznyelvi és irodalmi szövegekben | 1 |

**FEJLESZTÉSI FELADATOK ÉS ISMERETEK**

− A stílus szerepének tudatosítása.

− A stiláris különbségek felfedeztetése.

− Az alakzatok és a szóképek hatásának, szerepének vizsgálata szövegelemzéskor.

− A stílus, a stilisztika, a stílustípusok.

− A stílusérték.

− A stílushatás.

− Stílusgyakorlatok.

− A hangalak és jelentés viszonyának felismertetése.

− Értelmezési gyakorlatok különböző beszédhelyzetekben.

− A mondat- és szövegjelentést meghatározó tényezők felismertetése, tudatosítása.

− A magyar szórend megváltozása és az üzenet jelentésváltozása közötti összefüggés.

tudatosítása.

− A mindennapi kommunikáció gyakori metaforikus kifejezéseinek és használati körének megfigyelése, értelmezése.

− Szótárhasználat fejlesztése.

− A jel és a nyelvi jel fogalma, összetevői.

− A jel és a jelentés összefüggése, jelentéselemek.

− A hangalak és a jelentés viszonya, jelentésmező.

− Motivált és motiválatlan jelentés.

− A metaforikus kifejezések szerkezete, jellemző típusai, használatuk.

− A mondat- és szövegjelentés.

**FOGALMAK**

stílus, stilisztika, stílustípus (bizalmas, közömbös, választékos stb.); stílusérték (alkalmi és állandó); stílusréteg (társalgási, tudományos, publicisztikai, hivatalos, szónoki, irodalmi); stílushatás; néhány gyakoribb szókép és alakzat köznyelvi és irodalmi példákban, jelentésszerkezet, jelentéselem, jelentésmező, jelhasználati szabály; denotatív, konnotatív jelentés; metaforikus jelentés; motivált és motiválatlan szó, hangutánzó, hangulatfestő szó; egyjelentésű, többjelentésű szó, azonos alakú szó, rokon értelmű szó, hasonló alakú szópár, ellentétes jelentés

**TEVÉKENYSÉGEK ÉS MUNKAFORMÁK**

- Az elméletet – a lehetőségekhez mérten – a gyakorlatban is igyekszünk megmutatni, megvalósítani, s ezzel elmélyíteni (akár projektmunkában, pl. szövegalkotási feladattal, szituációs gyakorlattal) hogy a tanulás egyben élményszerű és egyben hatékony is legyen.

– A korábban tanultak átismétlése, kibővítése, elmélyítése, gyakorlása, akár IKT-eszközök bevonásával.

– Tanári rávezetés, közös ismétlés.

– Tanári magyarázat az új vagy kevésbé ismert anyagrészeknél.

– Csoportos, páros munka, önálló feladatmegoldás (IKT-eszközök bevonásával is lehet).

**Második év**

**TANULÁSI EREDMÉNYEK A MÁSOIDK ÉV VÉGÉRE**

A témakör tanulása hozzájárul ahhoz, hogy a képzésben résztvevő:

- alkalmazza az általa tanult nyelvi, nyelvtani, helyesírási, nyelvhelyességi ismereteket;

- a retorikai ismereteit a gyakorlatban is alkalmazza;

- képes adott témához kapcsolódó retorikai szöveget alkotni és előadni;

- alkalmazza a kulturált vitatkozás elveit;

- ismeri, felismeri, alkalmazza az érvelési technikákat;

- törekszik az eredményes és előre vivő vitára;

- kulturáltan és udvariasan kommunikál;

- tudatosan alkalmazza a kulturált társalgás elveit;

- megérti, hogy a nyelv nemcsak a kommunikáció, de a gondolkodás eszköze is egyben;

- megérti a nyelvek közötti kapcsolódás lehetőségeit;

- képes csoportosítani és jellemezni az általa ismert nyelveket;

- megérti, hogy a nyelv folyamatosan változik, s e változásban minden ember, minden nyelvhasználó aktívan részt vesz;

- tudatosan használja az anyanyelvét;

- ismeri az egyes szótár- és kézikönyvtípusokat;

- tudja, hogy mit hol keressen a valóságos és a virtuális könyvtárakban;

- képes használni a hagyományos, papír alapú, illetve a világhálón található és egyéb digitális szótárakat;

- ismeri a nyelvben előforduló különféle nyelvváltozatokat (nyelvjárások, csoportnyelvek, rétegnyelvek), összehasonlítja azok főbb jellemzőit;

- megérti az anyanyelvhasználat fontosságát;

- ismeri és érti a nyelvrokonság fogalmát, annak kritériumait;

- ismeri a magyar nyelv eredetének hipotéziseit, és azok tudományosan megalapozott bizonyítékait;

- érti, hogy nyelvünk folyamatosan változik, ismeri a magyar nyelvtörténet nagykorszakait, kiemelkedő jelentőségű nyelvemlékeit;

- felkészül az érettségi írásbeli és szóbeli részére;

- tud helyesen írni, szükség esetén nyomtatott és digitális helyesírási segédleteket használ;

- etikusan és kritikusan használja a hagyományos, papír alapú, illetve a világhálón található és egyéb digitális adatbázisokat;

- képes önállóan kijavítani a saját hibáit.

|  |  |
| --- | --- |
| **Témakör** | **Javasolt óraszám**  **2 óra/hét** |
| **I. Retorika- a beszédfajták, a beszéd felépítése, az érvelés** | **5** |
| **II. Pragmatika- a megnyilatkozás fogalma, társalgási forduló, beszédaktus, együttműködési elv** | **5** |
| **III. Általános nyelvi ismeretek – a nyelv és a gondolkodás, nyelvtípusok** | **5** |
| **IV. Szótárhasználat** | **2** |
| **V. A nyelv rétegződése, nyelvjárások, nyelvi tervezés, nyelvi norma** | **5** |
| **VI. Nyelvtörténet- a nyelv változása, a nyelvrokonság kérdései, nyelvemlékek** | **5** |
| **VII. Felkészülés az érettségire, rendszerező ismétlés** | **4** |
| **Összes óra száma** | **31** |

A második évben a törzsanyag mellett fontos szerepet kap az iskola által szervezett magyar nyelv és irodalom kisérettségi/próbaérettségi. A kisérettségi/próbaérettségi készíti fel a képzésben résztvevőket az érettségire, egyben alkalmat ad arra, hogy kipróbálják a vizsgahelyzetet, gyakorlatot szerezzenek mind az írásbeli, mind a szóbeli vizsgaszituációban. A kisérettségi/próbaérettségi sikeressége és haszna azon is múlik, hogy mennyire tudjuk tanárként felkészíteni a résztvevőket a várható megmérettetésre. Ezért a második évben a szabadon felhasználható órák egy részét a felkészülésre, gyakorlásra fordíthatjuk.

**Témakörök és óraszámok a helyi tantervben**

|  |  |
| --- | --- |
| **Retorika - a beszédfajták, a beszéd felépítése, az érvelés** | **Tervezett óraszám**  **5** |
| A retorika és kommunikáció, a retorika fogalma | 1 |
| A retorikai szövegek felépítése és elkészítésének lépései | 0,5 |
| A szónoki beszéd fajtái (tanácsadó beszéd, törvényszéki beszéd, alkalmi beszéd) és jellemzőik | 0,5 |
| Az érvelő beszéd felépítése, az érvtípusok | 0,5 |
| Az érvelés módszere. Érvelési gyakorlat | 0,5 |
| A retorikai szövegek kifejezőeszközei. | 0,5 |
| Felszólalás, hozzászólás, vitaindító beszéd | 0,5 |
| A kulturált vita szabályai | 0,5 |
| A befolyásolás módszerei | 0,5 |

**FEJLESZTÉSI FELADATOK ÉS ISMERETEK**

− A retorika alapfogalmainak megismertetése, azok alkalmazása a résztvevők életével, mindennapjaival összefüggő nyilvános megszólalásokban.

− A hatásos érvelés technikájának, a legfőbb érvelési hibáknak a megismertetése.

− Önálló beszéd megírásához, annak hatásos előadásához szükséges nyelvi, gondolkodási képességek fejlesztése.

− A szónok tulajdonságai, feladatai.

− A szónoki beszéd felépítése, a beszéd megszerkesztésének menete az anyaggyűjtéstől a megszólalásig.

− Az érv, érvelés, cáfolat megértése.

− Az érvelési hibák felfedeztetése.

− A hatásos előadásmód eszközeinek tanítása, gyakoroltatása.

− Érvelési gyakorlatok: kulturált vita, véleménynyilvánítás gyakorlása.

**FOGALMAK**

retorika, szónoklat, a szónok feladata, a meggyőzés eszközei: érv és cáfolat; hagyományos és mai beszédfajták; a szónoklat részei, szerkezete, felépítése

|  |  |
| --- | --- |
| **Pragmatika- a megnyilatkozás fogalma, társalgási forduló, beszédaktus, együttműködési elv** | **Tervezett óraszám**  **5** |
| A nyelv működése a beszélgetés, társalgás során | 1 |
| A társalgás udvariassági formái | 2 |
| A beszédaktus | 1 |
| Az együttműködési elv (mennyiségi, minőségi, viszony, mód) | 1 |

**FEJLESZTÉSI FELADATOK ÉS ISMERETEK**

− A kulturált nyelvi magatartás fejlesztése.

− A nyelv működésének, a nyelvhasználat megfigyelése különböző kontextusokban, eltérő célok elérésére nyelvi eszközökkel.

**FOGALMAK**

megnyilatkozás, társalgás, társalgási forduló, szóátvétel, szóátadás; beszédaktus (lokúció, illokúció, perlokúció); deixis; együttműködési elv

|  |  |
| --- | --- |
| **Általános nyelvi ismeretek – a nyelv és a gondolkodás, nyelvtípusok** | **Tervezett óraszám**  **5** |
| A nyelv és a beszéd, a nyelv mint változó rendszer | 1 |
| A nyelv és gondolkodás, a nyelv és megismerés | 1 |
| A beszéd mint cselekvés | 1 |
| A nyelvcsaládok és nyelvtípusok | 1 |
| Felkészülés a kisérettségire/próbaérettségire | 1 |

**FEJLESZTÉSI FELADATOK ÉS ISMERETEK**

− a nyelv, mint jelrendszernek, az emberi nyelv egyediségének megértése; a nyelv mint változó rendszer; a nyelv szerepe a világról formált tudásunkban;

− a kommunikáció kódok vizsgálata, a korlátozott és a kidolgozott kód; gesztusnyelvek, jelnyelvek;

− a nyelv és gondolkodás viszonya nyelvfilozófiai lehetőségeinek megismerése;

− a nyelv és a megismerés viszonyának tanulmányozása: az emberiség információs forradalmai; a nyelv és a kultúra viszonya;

− nyelvcsaládok, nyelvtípusok tanulmányozása.

**FOGALMAK**

jel, nyelvi jel, jelrendszer, nyelvtípus (agglutináló, izoláló, flektáló), nyelvcsalád, kódok, korlátozott és kidolgozott kód, gesztusnyelv, jelnyelv

|  |  |
| --- | --- |
| **Szótárhasználat** | **Tervezett óraszám**  **2** |
| A főbb szótárak típusai, témakörei. Információk a szótárakban | 1 |
| Szótarhasználati gyakorlat | 1 |

**FEJLESZTÉSI FELADATOK ÉS ISMERETEK**

- a fontosabb egynyelvű papír alapú és digitális szótárfajták megismerése, tanulmányozása, használata: értelmező szótár, történeti-etimológiai szótár, szinonimaszótár, helyesírási szótár, szlengszótár, nyelvművelő kéziszótár, Magyar Történeti Szövegtár, írói szótárak, tájszótár.

**FOGALMAK**

értelmező szótár, etimológiai szótár, szinonimaszótár, rétegnyelvi szótár, írói szótár, szócikk, tárgyszó

|  |  |
| --- | --- |
| **A nyelv rétegződése, nyelvjárások, nyelvi tervezés, nyelvi norma** | **Tervezett óraszám**  **5** |
| Anyanyelvünk rétegződése I.- A köznyelvi változatok, a csoportnyelvek és rétegnyelvek | 1 |
| Anyanyelvünk rétegződése II.- A nyelvjárások és a nyelvi norma | 1 |
| Nyelvünk helyzete a határon túl | 1 |
| Nyelvi tervezés, nyelvpolitika, nyelvművelés | 1 |
| *Számonkérés* | 1 |

**FEJLESZTÉSI FELADATOK ÉS ISMERETEK**

− A nyelvi sokszínűség, nyelvi tolerancia tudatosítása.

− A nyelvjárások nyelvhasználati sajátosságainak megismertetése.

− A nyelvi tervezés elveinek és feladatainak megismertetése.

− A nyelv társadalmi tagozódásának vizsgálata.

**FOGALMAK**

nyelvi tervezés, nyelvpolitika, nyelvművelés, nyelvtörvény, nyelvi norma; nyelvváltozatok; vízszintes és függőleges tagolódás; nyelvjárások, regionális köznyelv, tájszó; csoportnyelv, szaknyelv, hobbinyelv, rétegnyelv; szleng, argó; kettősnyelvűség, kétnyelvűség, kevert nyelvűség; nemzetiségi nyelvek

|  |  |
| --- | --- |
| **Nyelvtörténet- a nyelv változása, a nyelvrokonság kérdései, nyelvemlékek** | **Tervezett óraszám**  **5** |
| A magyar nyelv rokonságának hipotézisei | 1 |
| A magyar nyelvtörténet korszakai | 1 |
| Nyelvemlékek | 1 |
| A szókészlet változása a magyar nyelv történetében | 1 |
| Nyelvújítás | 1 |

**FEJLESZTÉSI FELADATOK ÉS ISMERETEK**

− A szinkrón és diakrón nyelvszemlélet fejlesztése.

− A magyar nyelv rokonságának megismerése.

− Az összehasonlító nyelvszemlélet fejlesztése: nyelvünk helye a világban.

− Az interdiszciplináris tudatosság fejlesztése a nyelvtörténeti, irodalom- és művelődéstörténeti párhuzamosságok és összefüggések felfedeztetésével.

− Változás és állandóság nyelvi egyensúlyának megértése.

− Nyelvrokonság és nyelvcsaládok vizsgálata.

− A nyelvrokonság bizonyítékainak tudományos módszereinek tisztázása.

− A magyar nyelv eredetének, az erről szóló tudományos hipotéziseknek megismerése.

− A szókincs jelentésváltozásának főbb típusai, tendenciái.

− A nyelvtörténeti kutatások forrásainak vizsgálata: kézírásos és nyomtatott nyelvemlékek.

− A magyar nyelv történetének főbb korszakai, és néhány fontos nyelvemlékünk (A tihanyi apátság alapítólevele, Halotti beszéd, Ómagyar Mária-siralom).

− A nyelvújításnak, illetve hatásának tanulmányozása.

**FOGALMAK**

nyelvrokonság, nyelvcsalád; uráli nyelvcsalád, finnugor rokonság; ősmagyar, ómagyar, középmagyar kor, újmagyar kor, újabb magyar kor; nyelvemlék; ősi szó, belső keletkezésű szó, jövevény- és idegen szó; nyelvújítás, ortológus, neológus; szinkrón és diakrón nyelvszemlélet

|  |  |
| --- | --- |
| **Felkészülés az érettségire, rendszerező ismétlés** | **Tervezett óraszám**  **4** |

**FEJLESZTÉSI FELADATOK ÉS ISMERETEK**

- szövegértés, kérdések alapján;

- szóbeli érettségi felelethez vázlat készítése;

- szóbeli érettségi felelet érthető előadása.

**TEVÉKENYSÉGEK ÉS MUNKAFORMÁK**

- Az elméletet – a lehetőségekhez mérten – először a gyakorlatban igyekszünk különböző szövegeken megmutatni, hogy a saját felimeréssel segítsük a résztvevők számára a tananyag megértését, bevésődését – csoportos vagy páros munkában.

- Ezt követheti az elmélet rögzítése, megtanulása (ez elmaradhatatlan lépés) – tanári magyarázat, frontális tanítás vagy önálló jegyzetkészítés.

- A megismert elméletet – a lehetőségekhez mérten – a gyakorlatban is megpróbálják a résztvevők alkalmazni, s ezzel elmélyíteni a tudásukat párban, csoportban, projektmunkában, illetve egyéni feladatként.

- Közös ismétlés, rendszerezés.

- Szövegértés, szövegalkotási feladatok önálló megoldása az érettségin elvárt szövegtípusok és szövegműfajok alapján.

- A tanári visszajelzés alapján önállóan javítja a hibáit.